title: Harry Potter -sarjan tapahtumapaikat

text: Likusteritie 4 Pikku Whingingissä on Harryn koti, jossa hän asuu yhdessä tätinsä, setänsä ja serkkunsa, kanssa. Harry on asunut siellä 15-kuukauden ikäisestä saakka, ja sitä ennen asuen Godrickin notkossa omien vanhempiensa kanssa. Tylypahkassa aloitettuaan Harry viettää Likusteritiellä hyvin vähän aikaa, palaten sinne vain kesälomiksi. Romaaneissa ja elokuvissa Dursleyden koti sijaitsee erittäin tylsällä ja tavanomaisella naapuristolla, jossa naapurit karsastavat Harrya, joka halveksii Pikku Whingingia kurjien muistojensa ja julman kohtelunsa takia. Arabella Figg, joka asuu kirjoissa kaksi katua Harrysta kauempana (mutta elokuvissa aivan kadun toisella puolella), tietää Harryn taiasta, koska hän itse on surkki ja Feeniksin killan jäsen, jonka Albus Dumbledore sijoitti Pikku Whingingiin vahtimaan Harrya. Kirjassa "Harry Potter ja Feeniksin kilta" Dumbledore paljastaa, että on syy miksi Harryn täytyy palata Likusteritielle vähintään kerran vuodessa. Harryn äidin uhraus aiheutti suojataian Likusteritielle, joka murtuisi kun Harry täyttäisi 17 vuotta tai jos Harry lakkaisi sanomasta Likusteritietä kodikseen eikä palaisi sinne kesälomaksi.


title: Harry Potter -sarjan tapahtumapaikat

text: Simpukkamökki () on Bill Weasleyn ja Fleur Delacourin koti heidän mentyä naimisiin kirjassa "Harry Potter ja kuoleman varjelukset". Mökki sijaitsee rannalla fiktiivisen Tinworthin kylän ulkopuolella Cornwallissa. Harry, Ron, Hermione, Luna, Dean, Herra Ollivander ja Lujahaka piilottelivat mökissä päästyään pakoon Malfoyn kartanosta. Dobby-kotitonttu haudattiin mökin puutarhaan Bellatrix Lestrangen heitettyä häntä veitsellä rintaan.


title: Harry Potter -sarjan tapahtumapaikat

text: Beauxbatons'n taika-akatemia (, ) on fiktiivinen taikakoulu, joka esiteltiin ensimmäisen kerran kirjassa "Harry Potter ja liekehtivä pikari". Beauxbatonsin historia alkaa vähintään 700 vuotta sitten kun koulu alkoi osallistua Kolmivelhoturnajaisiin. Vaikkei kirjassa ole mainittu, koulu sijaitsee Ranskassa. Koulun rehtorina toimii Olympe Maxime. Fleur ja Gabrielle Delacour ovat tunnettuja koulun oppilaita. Myös Nicholas Flamelin kerrottiin opiskelleen kyseisessä koulussa.


title: Harry Potter -sarjan tapahtumapaikat

text: Beauxbatonsin oppilaat seuraavat ankaraa protokollaa käyttäytymistä professorejaan kohtaan, mikä poikkeaa erityisesti Tylypahkan käytännöstä (esim. nousevat seisomaan rehtorin tullessa huoneeseen). Koulu seuraa myös opetusohjelmaa; Tylypahkassa, suurimmat kokeet ovat viidennellä ja seitsemännellä luokalla, kun Beauxbatonsissa kokeet ovat kuudentena vuonna. Siitä huolimatta Beauxbatonsin tavat ovat tyypillisiä ranskalaiselle koululle.


title: Harry Potter -sarjan tapahtumapaikat

text: Akatemia sijaitsee kimaltelevassa palatsissa. Ruoka, ainakin Fleur Delacourin mukaan, on herkullista. Oppilaat käyttävät sinisiä ja hopeisia koulupukuja. Koulun patsaat eivät ole joulun aikaan haarniskoja, vaan jääpatsaita jotka kimaltelevat kuin timantit. Vaikka elokuvassa näytetään ainoastaan Beauxbatonsin tyttöoppilaita, kirjoissa mainitaan että koulua käyvät sekä tytöt että pojat.


title: Harry Potter -sarjan tapahtumapaikat

text: "Beaux bâtons" tarkoittaa kirjaimellisesti "kauniit tikut", mutta se voidaan kääntää myös "kauniiksi taikasauvoiksi".


title: Harry Potter -sarjan tapahtumapaikat

text: Castelobruxon taikuuden koulu () on brasilialainen taikakoulu, joka sijaitsee Amazonin sademetsässä ja jossa Bill Weasleyllä oli kirjeenvaihtokaveri. Kyseinen kirjeenvaihtokaveri loukkaantui kun Bill ei päässyt käymään hänen luonaan ja lähetti Billille kirotun hatun, joka kurtisti Billin korvat.


title: Harry Potter -sarjan tapahtumapaikat

text: Durmstrangin taikuuden oppimisen instituutti () on fiktiivinen taikakoulu, joka esiintyi ensimmäisen kerran kirjassa "Harry Potter ja liekehtivä pikari". Koulu on ollut olemassa ainakin 700 vuotta, jolloin se osallistui ensimmäistä kertaa Kolmivelhoturnajaisiin. Dumbledore kutsui Durmstrangin oppilaita "ystäviksemme pohjoisesta". Rowling paljasti Accio Quoten haastattelussa koulun sijaitsevan Skandinaviassa Pohjois-Ruotsissa tai Norjassa. Durmstrangin oppilailla on painavat turkit ja verenpunaiset kaavut. Durmstrangin oppilaat, joita mainittiin nimeltä, olivat venäläisiä ja bulgarialaisia. Merkittävimmät Durmstrangista tulevat velhot ovat luultavasti Viktor Krum ja Igor Irkoroff. Pottermoren mukaan Durmstrangin perusti bulgarialainen velho Nerida Vulchanova, josta tuli koulun ensimmäinen rehtori. Hänen kuoltua salaperäisesti hänen paikkansa otti Harfang Munter.


title: Harry Potter -sarjan tapahtumapaikat

text: Durmstrang tunnetaan erityisesti panostuksestaan pimeydenvoimiin. Kun toiset koulut rajoittavat opiskelun Pimeyden voimilta suojautumiseen, Durmstrangin oppilaat itse asiassa oppivat Pimeyden voimia. Seitsemännessä kirjassa paljastetaan, että Gellert Grindelwald kävi koulua ja kaiversi Kuoleman varjeluksien symbolin koulun kiviseinään. Vaikka Durmstrang opettaakin Pimeydenvoimia, se ei ilmeisesti hyväksy kidutusta. Grindelwald potkittiin ulos koulusta, koska hän kokeili loitsuja muihin oppilaisiin.


title: Harry Potter -sarjan tapahtumapaikat

text: Nimi "Durmstrang" on luultavasti väännelmä saksalaisesta lausahduksesta 'Sturm und Drang', joka tarkoittaa myrskyä ja kiihkoa.


title: Harry Potter -sarjan tapahtumapaikat

text: Ilvermornyn noitien ja velhojen koulu () on pohjoisamerikkalainen taikakoulu. Irlantilaisnoita Isolt Sayre matkusti Uuteen maailmaan paetakseen pahaa tätiään Gormlaith Kolkkoa. Matkallaan nuori Sayre tapaa nuoren ei-taikin (jästi; nimitys erilainen Yhdysvalloissa) James Stewardin, jonka kanssa he menevät kihloihin ja rakensivat kivisen mökin Massachusettsiin. Heidän kodistaan tuli koulu kun he pelastivat kaksi velhopoikaa, joiden vanhemmat kuolivat villin ihmeotuksen käsissä, tältä otukselta. He muodostivat Ilvermornyn taikakoulun muistuttamaan kuuluisaa Tylypahkaa; jossa Isolt Sayre olisi halunnut opiskella mutta Gormlaith ei hyväksynyt heidän opetuksiaan. Ilvermorny toimii yhä Pohjois-Amerikan velhokouluna. Koulun tunnettuja oppilaita ovat mm Tina ja Queenie Goldstein.


title: Harry Potter -sarjan tapahtumapaikat

text: Koldovstroretz () on venäläinen taikakoulu. Koulun oppilaat harjoittavat Huispauksen kaltaista urheilua, jossa he lentävät täysikasvuisella puulla luutien sijaan.


title: Harry Potter -sarjan tapahtumapaikat

text: Mahoukotoro () on japanilainen taikakoulu, joka sijaitsee Minami Iwo Jiman saaren pohjoisosassa.


title: Harry Potter -sarjan tapahtumapaikat

text: Salemin noitaopisto () on fiktiivinen taikakoulu. Se on ainoa amerikkalainen koulu, joka on mainittu sarjassa. Koulu mainitaan ohimennen kirjassa "Harry Potter ja liekehtivä pikari", missä huomautetaan, että ryhmä kyseisestä koulusta on tulossa Huispauksen maailmanmestaruuskisoihin.


title: Harry Potter -sarjan tapahtumapaikat

text: Tylypahkan noitien ja velhojen koulu () on koulu, jota Harry Potter ja hänen ystävänsä käyvät. Tylypahka sijaitsee Skotlannin maaseudulla. Rehtorina toimii ensimmäisten kuuden kirjan aikana Albus Dumbledore, ja seitsemännessä kirjassa Severus Kalkaros. Kalkaroksen jälkeen Minerva McGarmiwasta tuli koulun rehtori. Viidennessä kirjassa myös Dolores Pimento toimii lyhyen aikaa rehtorina. Koulupukuna ovat mustat kaavut, valkoinen kauluspaita, pojilla mustat housut, tytöillä hame sekä tuvan värinen kravatti.


title: Harry Potter -sarjan tapahtumapaikat

text: Uagadou () on afrikkalainen taikakoulu, joka sijaitsee läntisessä Ugandassa ja joka on maailman suurin taikakoulu, koska koulu kattaa koko Afrikan mantereen. Oppilaat saavat kutsun kouluun unessaan kun viestintuojat jättävät tuleville oppilaille merkin jolla he pääsisivät opiskelemaan.


title: Harry Potter -sarjan tapahtumapaikat

text: Godrickin notko () on fiktiivinen kylä Englannin länsiosassa. Tylyahon ollessa Ison-Britannian ainut kokonaan velhojen asuttama kylä, Godrickin notkossa on myös jästiasutusta. Kylä oli James ja Lily Potterin viimeinen piilopaikka ennen kuin Lordi Voldemort murhasi heidät 31. lokakuuta 1981. Samana päivänä heidän poikansa Harry Potter selvisi tappokirouksesta saaden otsaansa vain salaman muotoisen arven.


title: Harry Potter -sarjan tapahtumapaikat

text: Godrickin notko oli James Potterin ja tämän perheen sekä kauan sitten kuolleen Tylypahkan perustajan Godrick Rohkelikon (jonka mukaan kylä on nimetty) koti. Halutessaan palata Godrickin notkoon, Harry lähtee vanhempiensa haudalle yhdessä Hermione Grangerin kanssa. Haudalla ollessaan, paljastuu että Godrickin notkon kirkon hautausmaa on täynnä kauan sitten kuolleita velhoja ja noitia, joista kuuluisin on Ignotus Peverell, mukaan lukien Potterit ja Dumbledoret. Heti Harryn ja Hermionen lähdettyä hautausmaalta, paljastuu että Voldemort oli odottanut heidän ilmestyvän ja he onnistuvat pakenemaan niukin naukin.


title: Harry Potter -sarjan tapahtumapaikat

text: Keskellä Godrickin notkon kylän keskusta on muistomerkki, mikä muuttuu Potterin perheen - Jamesin, Lilyn ja Harryn - patsaaksi, kun sitä lähestyy velhoja, mikäli lähettyvillä ei ole jästejä. Jästeille näkymättömänä Harryn vanhempien talon jäänteet on jätetty pääkadun perälle.


title: Harry Potter -sarjan tapahtumapaikat

text: Pikkuhirttivaara () on jästikylä joka on kuuluisa siitä, että siellä asuivat Voldemortin äidin- ja isänpuoleiset sukulaiset ja siellä Voldemort sai ruumiinsa takaisin kirjassa "Harry Potter ja liekehtivä pikari". Vaikka kylä esiintyikin ensimmäisen kerran liekehtivässä pikarissa, sarjan neljännessä kirjassa, sitä kuvaillaan vasta kirjassa "Harry Potter ja puoliverinen prinssi", joka on sarjan kuudes kirja.


title: Harry Potter -sarjan tapahtumapaikat

text: Kylää reunustavat jyrkät vuoristot, eikä se ole kovin kaukana suuremmasta kaupungista, jota kutsutaan Isohirttivaaraksi. Kylän toisella puolella ovat kirkko ja hautausmaa sekä Valedrojen talo, jossa Valedrot asuivat kauan sitten ja joka oli yhteen aikaan kylän hienoimpia taloja. Talo esitellään ensimmäisen kerran kirjassa "Harry Potter ja liekehtivä pikari" paikkana jossa Frank Bryce murhattiin; ja siinä kohdassa talon kuvataan olevan ränsistynyt ja köynnösten peittämä. Tom Lomen Valedron ollessa koululainen, hän murhasi isänsä ja isovanhempansa kyseisessä talossa.


title: Harry Potter -sarjan tapahtumapaikat

text: Kylän vastakkaisella puolella, ainut asunto näyttää olevan ränsistynyt mökki, mikä oli kerran puhdasverisen, epäsosiaalisen Salazar Luihuisen jälkeläisen, Kolkon perheen. Kolkon mökki on nuoressa metsässä, tien vieressä, mikä jatkuu kylän keskustaan. Voldemort oli piilottanut toisen hirnyrkkinsä, Morfin Kolkon sormuksen Kolkon mökin lattialankkujen alle kultaiseen rasiaan. Dumbledore onnistui löytämään sormuksen purettuaan Voldemortin asettamat suojaloitsut. Liekehtivässä pikarissa Voldemort ja Harry taistelevat Pikkuhirttivaaran hautausmaalla.


title: Harry Potter -sarjan tapahtumapaikat

text: Pikku Whinging () Surreyssa, Englannissa on fiktiivinen kaupunki Lontoon eteläpuolella. Rowling suunnitteli paikasta tarkoituksella pelkistetyn, stereotypisen ympäryskaupungin Lontoon lähettyvillä, saadakseen sopivan kontrastin sen ja ainutlaatuisen ja erikoislaatuisen Tylypahkan velhokoulun kanssa.


title: Harry Potter -sarjan tapahtumapaikat

text: Viistokuja () on fiktiivinen ostoskatu Lontoossa, piilossa jästeiltä. Jästisyntyisten velhojen/noitien vanhemmat kuitenkin pääsevät sinne lastensa seurassa. Jos velho tai noita tarvitsee jotakin, se luultavasti löytyy Viistokujalta.


title: Harry Potter -sarjan tapahtumapaikat

text: Yksi sisäänkäynti Viistokujalle on Vuotavan noidankattilan kautta. Majatalo, joka on näkymätön jästeille, sijaitsee jossakin Charing Cross Roadin varrella kirja- ja levykaupan välissä. Päästäksesi Viistokujalle, täytyy mennä Vuotavan noidankattilan takapihalle ja kopauttaa seinässä olevaa tiiltä (kolmas ylhäältä ja toinen sivulta) kolmasti. Ruuhkan takia Viistokujalle on helpompi matkustaa ilmiintymällä tai hormiverkon avulla.


title: Harry Potter -sarjan tapahtumapaikat

text: Apoteekki () myy taikaliemiä ja liemiaineksia. Kauppa on "kiehtova", vaikka siellä leijuukin mätien munien ja pilaantuneen kaalin sekainen löyhkä. Apoteekin lattialla on tynnyreitä, joiden sisällä on jotain niljakasta; hyllyillä on yrttipurkkeja, kuivattuja juuria ja värikkäitä pulvereita; ja katosta riippuu höyhentukkoja, naruihin pujotettuja kulmahampaita ja ärhäköitä kynsiä. Kaupassa myydään myös vaakoja sekä punnussarjoja.


title: Harry Potter -sarjan tapahtumapaikat

text: Kaupan tuotevalikoimaan kuuluu myös hopeisia yksisarvisen sarvia (21 kaljuunaa per kappale) ja pikkuruisia kiiluvanmustia koppakuoriaisen silmiä (5 sulmua kauhallinen).


title: Harry Potter -sarjan tapahtumapaikat

text: Hienoja huispausvarusteita () myy luudanvarsia ja huispaukseen liittyviä tarvikkeita. Kaupan näyteikkuna vetää usein puoleensa nuoria asiakkaita katselemaan uusimpia ja hienoimpia tuotteita. Kaupan kaikkein kuuluisimpia tuotteita ovat "Nimbus 2000" ja "Tulisalama", jotka Harry lopulta omistaisi itsekin. Hän vietti kesän ennen kolmatta kouluvuottaan katsellen upouutta "Tulisalama"-kilpaluutaa näyteikkunassa. Ron oli aikaisemmin himoinnut liikkeestä täyttä kokoelmaa "Kadlein kanuunat" -huispausjoukkueen kaapuja.


title: Harry Potter -sarjan tapahtumapaikat

text: Ihmeiden Eläintarha () on taikaeläinkauppa, joka myy taikaeläinten lisäksi neuvoja eläinten hoitoon ja terveyteen liittyvissä asioissa. Kauppa on erittäin täynnä, äänekäs ja haiseva, koska kauppa on täytetty häkeillä. Ihmeiden Eläintarhan taikaeläinten joukossa on mm. valtavia violetteja rupikonnia, tulirapuja, oransseja myrkkyetanoita; lihava valkoinen kani, joka muuttuu vähän väliä silinterihatuksi ja takaisin; kaiken värisiä kissoja, korppeja, puhpalluroita ja häkillinen solakoita mustia rottia, jotka hyppivät narua toistensa hännillä.


title: Harry Potter -sarjan tapahtumapaikat

text: Kun Harry, Ron ja Hermione vierailevat liikkeessä kirjassa "Harry Potter ja Azkabanin vanki", heitä opastaa paksut mustasankaiset silmälasit omistava noita. Ron ostaa rottavirkistettä lemmikkirotalleen Kutkalle ja Hermione ostaa itselleen kissan, Koukkujalan. Koukkujalka oli ollut kaupassa ilmeisesti pitkään, koska kukaan ei halunnut ostaa sitä ja se aiheutti kaupassa usein sekasortoa.


title: Harry Potter -sarjan tapahtumapaikat

text: Irveta () on ainut velhomaailman pankki ja siellä työskentelevät pääasiassa maahiset. Lumivalkoinen rakennus, lähellä Iskunkiertokujalle johtavaa kujaa, Irvetan tornit ovat korkeammalla kuin lähikauppojen katot. Asiakkaat ohittavat pronssiset ulko-ovet ja sen jälkeen hopeiset, ennen saapumistaan aulaan. Pääkerros on reunustettu marmorilla ja palvelutiskit reunustavat koko huonetta. Velhot ja noidat pitävät rahansa ja muut arvokkaat esineensä holveissa, joita suojelee erittäin monimutkainen ja vahva turvajärjestelmä. Holvit jatkuvat monia maileja Lontoon alle ja niihin pääsee kivisiä käytäviä pitkin taiotuilla vaunuilla. Irvetassa voi myös vaihtaa jästirahaa velhorahaksi ja toisinpäin.


title: Harry Potter -sarjan tapahtumapaikat

text: Kun Harry vieraili Irvetassa ensimmäistä kertaa, Hagrid kertoi hänelle, että täytyisi olla hullu jos yrittäisi ryöstää Irvetan. Maahiset ovat erittäin ahneita ja suojelevat rahaansa ja arvoesineitään millä hinnalla tahansa, mikä tekee heistä sopivia vartijoita velhomaailman arvoesineille, kuten viisasten kivelle . Hagridin mukaan Irveta on "maailman turvallisin paikka jos haluat pitää jotain tallessa", jollei Tylypahkaa lasketa. Holvien aukaisuun on monia eri tapoja. Suurimpaan osaan holveista, kuten Harryn, käytetään pientä kultaista avainta. Turvallisempien holvien ovissa on useita eri loitsuja, esimerkiksi Irvetan maahisen täytyy 'silittää' holvin 713 ovea, mikä aiheuttaa oven lukkojen aukeamisen. Jos joku muu kuin Irvetan maahinen koskee ovea, henkilö imeytyy holviin, joka tarkistetaan varkailta "noin kymmenen vuoden välein". Lohikäärmeet vahtivat erittäin valvottuja holveja, jotka löytyvät pankin alimmasta kerroksesta.


title: Harry Potter -sarjan tapahtumapaikat

text: Irvetan holvi 713 sisälsi pienen paperiin käärityn paketin, jonka sisällä oli viisasten kivi. Dumbledore lähetti Hagridin noutamaan sen samalla kun hän haki Harryn. Myöhemmin samana päivänä Professori Orave murtautui holviin Voldemortin käskystä. Vaikkei hän saanutkaan viisasten kiveä käsiinsä, murtautuminen aiheutti paniikkia velhomaailmassa, koska on erittäin harvinaista että Irvetaan murtaudutaan. Kirjassa "Harry Potter ja kuoleman varjelukset" Harry, Ron ja Hermione, joita Lujahaka auttoi, murtautuivat Bellatrix Lestrangen holviin, jossa Voldemortin hirnyrkki (Puuskupuhin kuppi) oli piilotettuna. Päästyään Bellatrixin holviin, mikä on täynnä kaikenlaisia aarteita, he huomaavat että kaikki mihin he koskevat muuttuu tulikuumaksi ja monistautuu loputtomasti. Kolmikko pakenee hirnyrkin kanssa puolisokealla lohikäärmeellä, joka oli osa holvin turvajärjestelmää.


title: Harry Potter -sarjan tapahtumapaikat

text: Irvetan työläisten ollessa pääasiassa maahisia, mukaan lukien Lujahaka ja Ragnok, tiedetään että pankki palkkaa myös ihmisiä, vaikkei ilmeisesti pankki- ja asiakaspalveluun. Bill Weasley työskenteli Irvetan kirouksenmurtajana Egyptissä, noutaen tavaroita muinaisten egyptiläisten haudoista ja pyramideista. Fleur Delacour otti Irvetasta osa-aikaistyön, osallistuttuaan Kolmivelhoturnajaisiin, parantaakseen englanninkielen taitoaan. Irvetalla on myös kirjassa Kuoleman Varjelukset mainittu olevan ihmisvartijoita.


title: Harry Potter -sarjan tapahtumapaikat

text: Pilavelhoilupuoti on nimensä mukaisesti pilailupuoti Viistokujalla kirjassa Harry Potter ja salaisuuksien kammio. Kaupassa myydään esimerkiksi "Tohtori Jarrumiehen mahtavia, märkäsyttyviä, lämmöttömiä ilotulitteita".


title: Harry Potter -sarjan tapahtumapaikat

text: Kuten myös monissa kaupoissa, Viistokujallakin on paljon pieniä kojuja. Nämä kojut myyvät paljon erilaisia tuotteita; mukaan lukien taikakaramelleja. Puoliverisessä prinssissä monet noidat ja velhot yrittivät hyötyä lordi Voldemortin paluun aiheuttamasta pelosta. He pystyttivät kojuja, joissa he myivät amuletteja ja muita esineitä, jotka (heidän mukaansa) suojelevat ihmissusilta, ankeuttajilta ja manaliuksilta. Nämä kojut ovat kuitenkin laittomia. Arthur Weasley on vastuussa heidän pidättämisestään.


title: Harry Potter -sarjan tapahtumapaikat

text: Kauppa löytyy Viistokujalta kirjassa Harry Potter ja salaisuuksien kammio. Kaupasta löytyy rikkinäisiä taikasauvoja, huteroita messinkivaakoja, vanhoja taikaliemitahraisia kaapuja ja kirjoja esimerkiksi "Valtaan nousseet valvojaoppilaat. Tutkimus Tylypahkan valvojaoppilaista ja heidän elämänuristaan".


title: Harry Potter -sarjan tapahtumapaikat

text: Lurppuluomen pöllökeskus () myy pöllöjä ja tarvikkeita, kuten pöllönameja. Keskus on sisältä pimeä ja täynnä matalasti ja pehmeästi huhuilevia pöllöjä. Pöllöjä on monen lajisia mm. lehto-, sarvi-, torni-, varpus- ja tunturipöllöjä. Tästä kaupasta Rubeus Hagrid osti Harryn pöllön, Hedwigin.


title: Harry Potter -sarjan tapahtumapaikat

text: Matami Malkinin kaapuja kaikkiin tilaisuuksiin () on vaatetuskauppa "Säilä & Imupaperi"n vieressä. Kaupassa myydään kaapuja ja muuta vaatetusta, mukaan lukien tavallisia Tylypahkaan vaadittavia pelkistettyjä mustia työkaapuja sekä juhlakaapuja. Matami Malkin, kyyry hymysyinen noita jonka päällä on malvanpunainen kaapu, ja hänen apulaisensa räätälöivät juuri sinulle sopivat kaavut kaupassaan. Malkin on vanhanaikainen termi eriskummalliselle vanhalle naiselle.


title: Harry Potter -sarjan tapahtumapaikat

text: Harry tapaa Draco Malfoyn kahdesti Matami Malkinin kaupassa; Harry tapaa ensimmäistä kertaa omanikäisensä velhon, Malfoyn, ensimmäisen kertaa kirjassa Harry Potter ja viisasten kivi. Harry on pöllämystynyt Dracon kysymille kysymyksille, sillä hän ei tiedä vielä kovin paljoa velhomaailmasta. Toinen tapaaminen on juuri ennen Harryn kuudetta kouluvuotta, Puoliverisessä prinssissä. Tapaaminen on ensimmäistä epämiellyttävämpi, joka johtaa lähes kaksintaisteluun ennen kuin Draco ja hänen äitinsä lähtevät halveksien pois, koska Hermione (jästisyntyinen) ostaa kaapunsa sieltä.


title: Harry Potter -sarjan tapahtumapaikat

text: Noidankattilakauppa () myy "noidankattiloita – joka kokoa – kuparia, messinkiä, tinaa, hopeaa – itsehämmentäviä – kokoontaittuvia", kaupan ulkopuolella olevan kyltin mukaan, kirjassa "Harry Potter ja viisasten kivi". Tylypahka vaatii, että jokaisella oppilaalla täytyy olla koon 2 tinanoidankattila, minkä takia Hagrid myös esti Harrya ostamasta kultaista noidankattilaa. Noidankattilakauppa on lähellä Vuotavan noidankattilan sisäänkäyntiä.


title: Harry Potter -sarjan tapahtumapaikat

text: Ollivanders () on hienoja taikasauvoja myyvä kauppa, jota kuvaillaan kapeaksi ja nuhjuiseksi ja jonka oven päällä on kyltti "Ollivanders – hienoja taikasauvoja vuodesta 382 eKr." hilseilevin kultakirjaimin. Ainut esine Viistokujalle näkyvässä näyteikkunassa oli yksi sauva purppuranpunaisella tyynyllä. Kaupan sisällä on tuhansia kapeita laatikoita, jotka on pinottu siisteiksi kattoon saakka ylettyviksi pinoiksi, sekä hontelo tuoli (jonka Hagrid rikkoi istuutumalla sille).


title: Harry Potter -sarjan tapahtumapaikat

text: Herra Ollivander, vaaleasilmäinen, valkohiuksinen kaupanpitäjä, valmistaa ja myy taikasauvoja noidille ja velhoille heidän aloittaessaan koulun tai rikkoessaan vanhan sauvansa. Hän muistaa jok’ikisen myymänsä taikasauvan, ja myydäkseen velholle tai noidalle yksilöllisesti sopivan sauvan herra Ollivander mittaa lukuisia ruumiinosia (mm. Harryn tapauksessa nenäsierainten välin) ja sen jälkeen tarkistaa muutamien sauvojen reaktiot, jolloin hän sanoo "sauvan valitsevan velhon".


title: Harry Potter -sarjan tapahtumapaikat

text: Liike lopetti toimintansa, kun herra Ollivander katosi 31. heinäkuuta 1996. Voldemort oli käskenyt kuolonsyöjiensä kidnapata Ollivanderin, jotta tämä voisi kertoa enemmän Voldemortin ja Harryn sauvojen välisestä yhteydestä. Yksi Ollivanderin viimeisiä asiakkaita oli Neville Longbottom: hän osti kirsikkapuisen sauvan, jonka sydämenä oli yksisarvisen häntäjouhi. Harry kuitenkin pelastaa Ollivanderin kirjassa "Harry Potter ja kuoleman varjelukset".


title: Harry Potter -sarjan tapahtumapaikat

text:
Päivän Profeetan toimisto () on velholehti "Päivän Profeetan" toimisto, jossa sanotaan fakta ”Kirjeet toimittajalle voi lähettää pöllöpostilla osoitteeseen Päivän Profeetta, Viistokuja, Lontoo."
Toimisto esiintyy ohimennen ensimmäisessä elokuvassa; sen tunnus näkyy kohdassa jossa Harry kuljeskelee Viistokujalla ja on juuri menossa ostamaan sauvaa.


title: Harry Potter -sarjan tapahtumapaikat

text: Qaino Vahvahqon jäätelöbaari () Qaino Vahvahqon omistuksessa (perustaja ja pitäjä) myy jäätelöä, mukaan lukien jäätelöannokset, joita voi nauttia terassipöydissä. Harry vietti baarissa erityisen mukavia tunteja työskennellen läksyjensä parissa ennen kolmatta kouluvuottaan Tylypahkassa. Herra Vahvahqo itse auttoi Harrya tämän noitarovioista kertovan aineensa kanssa ja tarjosi ilmaisia jäätelöannoksia puolen tunnin välein. Kuudennessa kirjassa baari on suljettu ja Vahvahqo kadoksissa. Rowling vahvisti, että Vahvahqo oli murhattu.


title: Harry Potter -sarjan tapahtumapaikat

text: Säilä & Imupaperi () myy taika-aiheisia kirjoja, mukaan lukien Tylypahkan kurssikirjoja. Kaupan takakulma on pyhitetty ennustukselle, ja kaupasta löytyy myös pienen pieniä postimerkin kokoisia ja silkkikantisia kirjoja sekä kirouskirjoja.


title: Harry Potter -sarjan tapahtumapaikat

text: Kaupan ikkunassa on usein valikoima suosittuja kirjoja, mutta "Azkabanin vangissa" ikkunassa on häkillinen "Hirviökirja hirviöistä" -oppikirjoja. Voidakseen käsitellä kirjoja, jotka Taikaeläintenhoidon opettaja Rubeus Hagrid valitsi, kauppias joutui varustautumaan hanskoilla sekä kuhmuraisella kävelykepillä kirjojen repiessä toisiaan. Kauppias sanoi, ettei ole nähnyt pahempaa sitten ”ostettuaan kaksisataa painosta "Näkymätöntä kirjaa näkymättömyydestä" – maksoivat omaisuuden emmekä ikinä löytäneet niitä...”


title: Harry Potter -sarjan tapahtumapaikat

text: "Salaisuuksien kammiossa" julkkiskirjailija Gilderoy Lockhart signeerasi kirjaansa "Maaginen minä", kun Harry vieraili kaupassa. Tilaisuus veti kauppaan valtavan joukon ihailijoita (suurin osa keski-ikäisiä naisia). Samaan aikaan Lucius Malfoy livautti Tom Valedron päiväkirjan Ginnyn repaleisen "Muodonmuutosten kirjan" väliin, mikä johti kirjan "Salaisuuksien kammion" tapahtumiin.


title: Harry Potter -sarjan tapahtumapaikat

text: Teleskooppikauppa () myy kaikenlaisia teleskooppeja astronomiaa varten. Harry osti oman teleskooppinsa sieltä ensimmäistä kouluvuottaan varten.


title: Harry Potter -sarjan tapahtumapaikat

text: Toimikas & Sukkulapitsi () on velhovaatetusliike Viistokujalla, jonka Narcissa Malfoy mainitsee "Puoliverisessä prinssissä", väittäen tekevänsä ostoksensa mieluummin siellä kun Matami Malkinilla Hermionen (jästisyntyinen) läsnäolon takia.


title: Harry Potter -sarjan tapahtumapaikat

text: Vuotava noidankattila () on velhoille tarkoitettu pubi ja majatalo, joka tarjoaa ruokaa, juomaa ja vuokrattavia huoneita. Majatalo sijaitsee Charing Cross Roadin jästikadulla, Lontoossa ja sen perusti Daisy Dodderidge (1467-1555) vuonna 1500 "portiksi ei-velhomaailmalle ja Viistokujalle." Pubin nykyinen baarimikko ja vuokraisäntä on velho nimeltä Tom. Majatalon pääkerroksessa on baari, useita yksityisiä saleja sekä suuri ruokailuhuone illallistaville vieraille. Ylemmissä kerroksissa on lukuisia vuokrattavia huoneita; Harry majoittui huoneeseen numero 11, kirjassa "Harry Potter ja Azkabanin vanki", jossa on puhuva peili ja ikkunat joista näkee Charing Cross Roadille. Ihmiset majoittuvat usein Vuotavaan noidankattilaan tullessaan ostoksille Lontooseen; Viistokujalla ei ole mainittu olevan muita velhohotelleja tai majataloja. Pubi toimii porttina Viistokujan ja jästi-Lontoon välillä, sekä jästisyntyisille että heidän vanhemmilleen (joilla ei ole mitään tietoa velhomaailmasta ennen Tylypahkan kirjeen saapumista). Vuotavan noidankattilan takapuoli aukeaa "pienelle muurein aidatulle pihalle", jossa täytyy kopauttaa tiiltä (kolmas alhaalta ja toinen sivulta) kolmasti. Rowling on paljastanut, että Hannah Abbottista tulee Vuotavan noidankattilan vuokraemäntä ja hän asuu pubin yläpuolella miehensä Neville Longbottomin kanssa, joka opettaa Yrttitietoa Tylypahkassa.


title: Harry Potter -sarjan tapahtumapaikat

text: Weasleyn Welhowitsit () on suosittu pilailukauppa, jonka Fred ja George Weasley aloittivat pienenä koulubisneksenä neljännessä kirjassa. Se avasi ovensa Viistokuja 93:ssa kuudennen kirjan kesällä, käyttäen Harry Potterin Kolmivelhoturnajaisten voittoa alkusijoituksenaan. Weasleyn Welhowitsit myy pila- ja jekkutuotteita, käteviä lahjaesineitä ja Pimeyden voimilta puolustautumistarvikkeita.


title: Harry Potter -sarjan tapahtumapaikat

text: Fred ja George alkoivat käyttää nimeä "Weasleyn Welhowitsit" kirjassa "Liekehtivä pikari", jossa he aloittivat postitilausten vastaanottamisen. Oman pilailupuodin perustaminen on ollut veljesten elämän päämäärä ja he saivat vihdoin toteutettua sen Harryn lahjoittaessa heille Kolmivelhoturnajaispalkintonsa; tuhat kaljuunaa. Jätettyään koulunsa kesken "Feeniksin killassa", kaksi Weasleyta perustivat Viistokujalle puodin, josta tuli välitön menestys.


title: Harry Potter -sarjan tapahtumapaikat

text: Puodin sisäpuoli on täytetty kattoon saakka pinotuilla laatikoilla Pinnauspurtavia, joita kaksoset olivat kehitelleet kesken jääneenä vuotenaan Tylypahkassa, laarikaupalla kujesauvoja, laatikoittain itse musteuttavia, oikolukevia ja nokkelasti vastaavia sulkakyniä; "Uudelleen käytettäviä hirsipuita" ja "Patentoituja päiväuniloitsuja". Lähellä puodin etuikkunaa on kokoelma "IhmeNoita-tuotteita", jotka sisältävät lemmenjuomat, kymmenen sekunnin näpynpoistaja ja kääpiöpalluroita (minikokoisia puhpalluroita). Kääpiöpallurat ovat käytännössä liikkuvia karvapalloja, joita saa erivärisinä ja Ginny päätyy ostamaan violetin värisen, jonka hän nimeää Arnoldiksi. Weasleyn Welhowitsit myy myös jästien taikatemppuja, syötäviä pimeän piirtoja ja pilailunoidankattiloita. Puodin takaosassa on huone, joka on täynnä Pimeydenvoimilta suojautumisen tuotteita, mukaan lukien kilpihattuja, -viittoja ja -käsineitä, kuten myös Perulaista pikapimeytyspulveria ja syöttisytyttimiä. Syöttisytyttimet ovat käveleviä pommeja ja George sanoi, että ne "kerta kaikkiaan karkaavat käsistä!". Weasleyn Welhowitsien työntekijät käyttävät fuksianpunaisia työkaapuja. Yksi työntekijöistä on nainen nimeltä Verity, joka kutsuu Frediä ja Georgea "Herra Weasleyksi ja Herra Weasleyksi".


title: Harry Potter -sarjan tapahtumapaikat

text: Tylyaho () on ainut kokonaan velhojen asuttama kylä koko Isossa-Britanniassa ja se sijaitsee Tylypahkan luoteispuolella. Harry haluaisi päästä Tylyahoon kirjassa Harry Potter ja Azkabanin vanki mutta hänen setänsä, Vernon Dursley, kieltäytyy kirjoittamasta lupalappua. Harry saa samaisessa kirjassa Weasleyn kaksosilta Kelmien kartan. Kartassa näkyy 7 salakäytävää pois linnasta. Yksi niistä vie Hunajaherttuan makeiskaupan kellariin.


title: Harry Potter -sarjan tapahtumapaikat

text: Azkaban () on velhojen vankila, jonne lähetetään velhot, jotka ovat rikkoneet Britannian velhomaailman lakia. Azkabanin lisäksi velhomaailmassa on vain yksi toinen vankila, Nurmengrad. Puoliverisen prinssin mukaan Azkaban sijaitsee "keskellä Pohjanmerta". Sirius Musta mainitsi, että uidessaan (animaagimuodossaan, mustana koirana) Azkabanista Britanniaan, hän matkusti pohjoiseen päästäkseen Tylypahkaan.


title: Harry Potter -sarjan tapahtumapaikat

text: Yleisesti vain muutamista rikoksista joutuu Azkabaniin. Monet vangeista ovat Voldemortin kannattajia, vaikka väärinkäsitykset ovatkin johtaneet syyttömien vankeuteen. Esimerkiksi Hagrid lähetettiin Azkabaniin Harryn toisena kouluvuonna rikoksen takia johon hän ei ollut syyllistynyt. Anteeksiantamattomien kirousten suorittamisesta joutuu koko loppuelämäkseen Azkabaniin, vaikka sarjan useat hahmot ovatkin suorittaneet kirouksia ilman rangaistusta. Muita rikoksia joista joutuu vankilaan ovat mm. Taikaministeriön loukkaus (esim. Kuolonsyöjät jotka pidätettiin Feeniksin killassa), jos on rekisteröimätön animaagi ja jos on luonut manaliuksen.


title: Harry Potter -sarjan tapahtumapaikat

text: Azkabanilla on maine pahana ja pelättynä koko kirjasarjan läpi. Sarjan alussa ankeuttajat, vartioivat Azkabania, työskennellen Taikaministeriön valvonnan alla. Ankeuttajien läsnäolo vie vangeilta kaikki onnelliset ajatukset ja pakottaa heidät muistamaan kauheimmat muistonsa, jonka seurauksena heistä tulee usein avuttomia ja jopa hulluja. Siriuksen mukaan moni vangeista lakkaa syömästä ja lopulta kuolee nälkään. Koska ankeuttajia on erittäin vaikea haavoittaa - ainut ankeuttajiin vaikuttava loitsu on Suojelius - Azkabania pidettiin pitkään paikkana josta ei voi paeta, kunnes Sirius Musta pakeni sieltä (vaikka Barty Kyyry Jr. olikin paennut aikaisemmin vanhempiensa avulla); Dumbledore kuitenkin väittää pystyvänsä pakenemaan Azkabanista jos hän haluaisi.


title: Harry Potter -sarjan tapahtumapaikat

text: Feeniksin killassa kymmenen Voldemortin vaarallisinta ja loojaaleinta seuraajaa, mukaan lukien Bellatrix Lestrange, pakenevat vankilasta. Dumbledore sanoi aina, että oli virhe vartioida Voldemortin suurimpia kannattajia ankeuttajien avulla, joilla on enemmän hyötyä Voldemortin palatessa valtaan. Hänen sanansa osoittuu todeksi kun ankeuttajat jättävät paikkansa Azkabanissa liittyäkseen Voldemortin joukkoihin. Vankila on silti käytössä, mutta suuresti haavoittuneena sen vartijoiden lähdettyä. Kuoleman varjeluksien alussa Azkabanissa oli ollut uusi joukkopako, jolloin useita kuolonsyöjiä oli päässyt vapaaksi.


title: Harry Potter -sarjan tapahtumapaikat

text: Voldemortin lopullisen kukistamisen jälkeen Kingsley Kahlesalpa lopettaa ankeuttajien käytön Azkabanin vartijoina.


title: Harry Potter -sarjan tapahtumapaikat

text: Matka Tylypahkan pikajunalla alkaa Lontoosta King's Crossin rautatieasemalta laiturilta 9¾, () jota jästit eivät voi nähdä ja jonne pääsee kävelemällä laiturien 9 ja 10 välisen seinän läpi.


title: Harry Potter -sarjan tapahtumapaikat

text: Rowling sai tietää kirjojen julkaisun jälkeen, että hän oli sekoittanut King's Crossin ja Eustonin rautatieasemat ja että King's Crossin asemalla laiturit 9 ja 10 eivät olleet ne, joiden välissä hän oli tarkoittanut laiturin taikamaailmaan olevan. King's Crossin asemalla raiteiden 9 ja 10 välissä ei ole laituria. Ratkaistakseen ongelman elokuvan tekijät panivat kuvausten ajaksi uudet numerot laitureille 4 ja 5. Todellisuudessa sekä King's Crossin että Eustonin rautatieasemalla laiturit 9 ja 10 on erotettu raiteilla.


title: Harry Potter -sarjan tapahtumapaikat

text: Nykyisinkään King's Crossin asemalla ei ole laituria 9¾, mutta siellä on "laituri 9a" ja "laituri 9b". Sivurakennuksessa on laiturit 9–11, se on koristeltu rautaisella "laituri 9¾" -kyltillä, ja sen alle on asetettu kärry, joka näyttää "juuttuneen" puoleenväliin seinää. Kyltti "Laituri 9¾", jota käytettiin elokuvassa, on nähtävillä National Railway Museumissa.


title: Harry Potter -sarjan tapahtumapaikat

text: Pyhän Mungon taikatautien ja -vammojen sairaala () on fiktiivinen sairaala "Harry Potter" -maailmassa. Sairaalan lääkitsijät eivät ole lääkäreitä, vaan parantajia jotka käyttävät limenvihreitä kaapuja. Mungo Bonhamin perustama sairaala sijaitsee Lontoossa. Sairaala perustettiin, jotta velhomaailman kansalaisten taikavammoja ja sairauksia voitaisiin hoitaa. Jotta pääsisi sairaalaan, täytyy kävellä "Sovitus & Walelu Oy":n ikkunan läpi. Sairaala on ulkopuolelta punatiilinen ja likainen, mikä on sisätilojen vastakohta. Sisällä kaikki on erittäin siistiä ja näyttää juuri siltä kuin sairaalan kuuluukin. Sairaalassa on kuusi kerrosta: omaehtoiset onnettomuudet, otusten aiheuttamat onnettomuudet, taikabasillit, liemi- ja kasvimykytykset, taikavahingot sekä vierailijoiden teehuone/sairaalan puoti. Pyhän Mungon tunnus on taikasauva ja luu ristikkäin. Tässä sairaalassa Arthur Weasleyta hoidettiin Voldemortin käärmeen, Naginin, hyökättyä hänen kimppuunsa; ja Minerva McGarmiwaa useiden tainnutusloitsujen osuttua häneen kun Rubeus Hagrid pakotettiin lähtemään Tylypahkasta.


title: Harry Potter -sarjan tapahtumapaikat

text: Taikaministeriö () on velhomaailman poliittinen elin, joka päättää velhomaailman asioista. Kirjassa Harry Potter ja Feeniksin kilta Harry lähtee Albuksen kaartin kanssa Taikaministeriön salaperäisyyksien osastolle nähtyään näyn Voldemortin kiduttamassa Siriusta ja pyytämässä tältä ennustusta. Samassa kirjassa myöhemmin selviää että näky oli ansa, ja Voldemort halusi Harryn salaperäisyyksien osastolle vain koska Harry on ainoa joka voi hakea ennustuksen. Kirjassa Harry Potter ja kuoleman varjelukset Harry, Ron ja Hermione soluttautuvat ministeriöön joka on Voldemortin valassa.


title: Harry Potter -sarjan tapahtumapaikat

text: Iskunkiertokuja () on pimeä ja rapistunut kuja, joka johtaa poispäin vivahteikkaammalta Viistokujalta. Kujaa suosivat pääasiassa pimeän velhot. Moni Iskunkiertokujan kaupoista on erikoistunut pimeyden voimiin. Suurin liikkeistä on "Borgin & Burkes", joka myy synkkiä ja vaarallisia esineitä.


title: Harry Potter -sarjan tapahtumapaikat

text: Borgin & Burkes on Iskunkiertokujalla osoitteessa 13B sijaitseva antiikkiliike, joka myy erilaisia pimeyden taikuuden esineitä. Liikkeen omistivat herra Borgin ja herra Burke. Herra Burke oli ostanut Metrope Kolkolta Salazar Luihuisen medaljongin 10 kaljuunan hinnalla ja myynyt sen myöhemmin Hepzibah Smithille. Lordi Voldemort työskenteli liikkeessä apulaisena valmistuttuaan Tylypahkasta. Burke myöhemmin katosi salaperäisesti ja Borgin jäi pyörittämään liikettä yksin. Mr Borgin osti usein Lucius Malfoylta erilaisia pimeyden esineitä. Harry Potter joutui vahingossa liikkeeseen toisessa kirjassa yrittäessään päästä Viistokujalle hormipulverin avulla. Harry piiloutui kaappiin Luciuksen tultua liikkeeseen myymään lisää esineitä Borginille. Borgin halusi ostaa Valedron päiväkirjan, mutta Lucius ei myynyt sitä hänelle. Kuudennessa kirjassa Draco Malfoy piilotti toisen häivytyskaapeista liikkeeseen ja määräsi Borginin auttamaan kaapin korjaamisessa. Draco myös osti liikkeestä kirotun kaulakorun ja luurankomaisen käden. Borgin myöhemmin hääti Harryn, Ronin ja Hermionen liikkeestä heidän yritettyä urkkia häneltä tietoja Dracosta. Myöhemmin Dracon onnistuttua korjaamaan häivytyskaapin hän kykeni tuomaan Tylypahkaan kuolonsyöjiä liikkeessä olevan kaapin kautta. On mahdollista että Borgin pidätettiin tapauksen jälkeen hänen avustettua kuolonsyöjiä, jolloin liike lopetti toimintansa.


title: Harry Potter -sarjan tapahtumapaikat

text: Nurmengard on Gellert Grindelwaldin rakennuttama vankila, jonne hän vangitsi vihollisiaan ja jästejä. Nurmengardin sisäänkäyntiä merkittiin Kuoleman varjeluksien symbolilla yhdessä legendaarisen lausahduksen "Yhteiseksi hyväksi" kanssa. Dumbledoren päihitettyä Grindelwaldin, vangit vapautettiin ja Grindelwald itse vangittiin Nurmengardin korkeimman tornin ylimpään vankiselliin. Nurmengard mainitaan ensimmäisen kerran kirjasarjan viimeisessä kirjassa, kun Voldemort saapuu vankilaan etsimään Grindelwaldia ja tietoa Seljasauvasta. Grindelwaldin kieltäydyttyä antamasta tietoja Voldemortille, Pimeän lordi tappoi hänet omassa vankilassaan.


title: Harry Potter -sarjan tapahtumapaikat

text: Vankilan sijaintipaikkaa ei kerrota suoraan, mutta sen oletetaan sijaitsevan jossakin hyvin kaukaisessa ja vaikeapääsyisessä paikassa - ehkä Balkanin tai Vähä-Aasian vuoristoalueella, koska Voldemortin paluumatka sieltä kestää hyvin kauan vaikka hän on saanut kiireisen kutsun. Elokuvassa selvisi että Nurmengard sijaitsee Itävallan Alpeilla.


title: Harry Potter -sarjan tapahtumapaikat

text: Linnoitus on karttaamaton. Harry näkee Nurmengardin telepaattisessa yhteydessään Voldemortin mieleen aluksi vain hahmottomana vuorena, mutta vihollisen lopulta saatua suojataiat murrettua ja tunkeuduttua linnoitukseen Harry näkee paikan myös ilman naamioita.


title: Harry Potter -sarjan tapahtumapaikat

text: Toistaiseksi Rowling ei ole kertonut, sijoitetaanko Nurmengardiin muita samaa vaarallisuusluokkaa olevia vankeja vai saako vankila jäädä Grindelwaldin hautakammioksi.


title: Harry Potter -sarjan tapahtumapaikat

text: Warner Bros. käytti seuraavia paikkoja "Harry Potter" -elokuvasarjan kuvauspaikkoina.


title: Thomas Scharff

text: Thomas Scharff (s. 28. toukokuuta 1970 Berliini, Länsi-Saksa) on saksalainen näyttelijä. Hänet tunnetaan parhaiten televisiosarjoista "Etsivä Lea Sommer", jossa hän esitti Jan Orlopia, sekä poliisisarjasta "Notruf Hafenkante", jossa hän esittää Nils Meermannia. Hän on näytellyt myös televisiosarjassa "Kahden keikka".


title: Thomas Scharff

text: Thomas Scharff on avoliitossa Alexandra Lositon kanssa, heillä on kaksi lasta.


title: Venezuelan vaakuna

text: Venezuelan vaakuna on Venezuelan kansallistunnus lipun ja kansallislaulun ohella. Se hyväksyttiin maan vaakunaksi 18. huhtikuuta 1836, vaikkakin siihen on tehty muutoksia sen jälkeen.


title: Venezuelan vaakuna

text: Vaakunan yläpuolella on kaksi hyvinvointia kuvaavaa runsaudensarvea. Vaakunan kilpi jakautuu kolmeen osaan, joista ylhäällä vasemmalla olevaan punaiseen osaan on kuvattu 20 vehnäntähkää symboloimaan Venezuelan perustamisajankohdan 20 osavaltion yhteenliittymistä ja kansakunnan vaurautta. Oikealla ylhäällä olevaan keltaiseen osaan on kuvattu aseita ja kaksi yhteen sidottua Venezuelan lippua symboloimaan sotavoittoja. Alimmassa sinisessä kentässä on juokseva valkoinen hevonen symboloiden itsenäisyyttä ja vapautta. Vaakunan ympärillä on oliivipuun ja palmun oksat sidottuina yhteen Venezuelan lipulla. Vaakunan alla lukee "19 de Abril de 1810 Independencia" eli "19. huhtikuuta 1810 Itsenäisyys" ja "20 de Febrero de 1859 Federación" eli "20. helmikuuta 1859 Liittovaltio" sekä "República Bolivariana de Venezuela" eli "Venezuelan bolivariaaninen tasavalta".


title: Venezuelan vaakuna

text: Vaakuna on ollut käytössä vasta vuodesta 2007, koska vuonna 2006 vaakunan hevonen muutettiin juoksemaan vasemmalle kun se ennen juoksi oikealle. Sen käyttöönotto sujui kangerrellen poliittisten erimielisyyksien takia.


title: Job Bicknell Ellis

text: Job Bicknell Ellis (21. tammikuuta 1829 Potsdam, New York, Yhdysvallat – 30. joulukuuta 1905 Newfield, New Jersey) oli yhdysvaltalainen sienitutkija eli mykologi, joka tunnetaan parhaiten sienien luokittelijana ja keräilijänä.


title: Job Bicknell Ellis

text: Ellis valmistui Schenectadyn Union Collegesta (New York) 1849. Hän vietti kiertelevää elämää toimien opettajana ja maanviljelijänä New Yorkissa, Pennsylvaniassa ja Etelä-Carolinassa. Hänellä ei ollut kasvi- tai sienitieteen koulutusta, ja hän keräsi itse sieniä ja omisti elämänsä sienikokoelmien ja kuivattujen sienien vaihtamiseen ja myymiseen. Hän valmisti myyntiin sadan kappaleen kokoelmia. Kuuluisimmat "sataset" ovat "Fungi Nova-Caesareenses" (New Jerseyn sienet, 1878) ja Pohjois-Amerikan sienet (1878–1898).


title: Job Bicknell Ellis

text: Vuonna 1856 Ellis avioitui Arvilla J. Baconin kanssa, josta tuli hänen elinikäinen työtoverinsa ja assistenttinsa. Kotoaan Newfieldistä käsin Ellis hoiti laajan kirjeenvaihtonsa amerikkalaisten ja eurooppalaisten mykologien kanssa. Vuodesta 1880 alkaen Ellis alkoi saada rahallista tukea varakkaalta kauppiaalta Benjamin Matlock Everhartilta (Westchester, Pennsylvania). Yhdessä he toimittivat teoksen "North American Pyrenomycetes" (1892), sekä William A. Kellermanin kanssa perustivat alan lehden "Journal of Mycology" (1895). Elämänsä loppupuolella (1896) Ellis myi yli 100 000 näytteen kokoelmansa The New York Botanical Gardenin Cryptogamic Herbariumille. Ellis julkaisi yli 500 tieteellistä artikkelia.


title: Kenosha

text: Kenosha on kaupunki Wisconsinin osavaltiossa, Yhdysvalloissa. Se on Kenoshan piirikunnan hallintokeskus. Vuoden 2006 arvion mukaan Kenoshassa on 96,240 asukasta, ja se on siten Wisconsinin neljänneksi suurin kaupunki Milwaukeen, Madisonin, ja Green Bayn jälkeen. Kenosha sijaitsee Michiganjärven lounaisrannalla, 51 km Milwaukeesta etelään ja 80 km Chicagosta pohjoiseen. Vaikka kaupunki on maantieteellisesti lähempänä Milwaukeeta kuin Chicagoa, se lasketaan Yhdysvaltain väestönlaskennassa osaksi Chicagon metropolialuetta.


title: Taipalsaaren vaakuna

text: Taipalsaaren kunnanvaakuna on saanut aiheensa Taipalsaaren sijainnista. Vaakunan aaltokoro ja tervahöyry viittaavat kunnan sijaintiin Saimaan saaristossa sekä sen vesistöille tyypillisiin rahtialuksiin.


title: Taipalsaaren vaakuna

text: Vaakunan on suunnitellut Olof Eriksson, ja se vahvistettiin käyttöön 20. toukokuuta 1959. Vaakunan selitys on ”punaisessa kentässä aaltokoroisen tyviön yläpuolella tervahöyry; kaikki hopeaa”.


title: Puolimatka

text: Puolimatka voi liittyä ainakin seuraaviin:


title: Alabastron

text: Alabastron () on antiikin Kreikassa käytetty vaasi, joka oli alun perin peräisin Egyptistä ja on valettu joko poltetusta savesta tai kaiverrettu alabasterista.


title: Alabastron

text: Alabastronin runko on pienikokoinen ja kapea päättyen pyöreään pohjaan. Kaulaosa on ahdas päättyen leventyvään kiekkomaiseen huuleen. Useimmiten ne olivat jalattomia ja kädensijattomia, ja niitä käytettiin hajustevoiteiden ja öljyjen säilytykseen.


title: Varsinaiset rotat ja hiiret

text: Varsinaiset hiiret ja rotat ("Murinae") on jyrsijöiden alaheimo, johon kuuluu ainakin 519 lajia. Niiden taksonomia on toistaiseksi huonosti tunnettu.


title: Varsinaiset rotat ja hiiret

text: "Murinae"-alaheimoon luetaan nykyisin myös Australiassa, Uudessa-Guineassa ja Filippiineillä elävät rotta- ja hiirilajit, jotka aiemmin luokiteltiin omaan vesirottien alaheimoonsa ("Hydromyinae").


title: Varsinaiset rotat ja hiiret

text: Alaheimon jäseniä tavataan lähes kaikkialla maailmassa. Varsinaiset rotat ja hiiret ovat levinneet luontaisesti Aasiaan, Afrikkaan, Eurooppaan ja Australiaan ja ne ovat tämän lisäksi kulkeutuneet ihmisen mukana kaikkialle paitsi Etelämantereelle. Suomessa tavattavia alaheimoon kuuluvia lajeja ovat metsähiiri, peltohiiri, vaivaishiiri, kotihiiri, isorotta ja jo hävinnyt mustarotta.


title: Varsinaiset rotat ja hiiret

text: Yksittäiset lajit tulevat toimeen lähes missä elinympäristössä tahansa ja varsinkin ihmisen mukana levinneet kannat ovat huomattavia haittaeläimiä. Varsinkin aiemmin eristyneissä saariekosysteemeissä hiirien ja rottien saapuminen on aiheuttanut useiden endeemisten lajien uhanalaistumista ja jopa sukupuuttoja.


title: Mazandaranit

text: Mazandranit ovat iranilaista kieltä puhuva kansa , joka elää pääosin Kaspianmeren kaakkoispuolella. Alborzvuoret ovat kansan asuinalueen etelärajana. .


title: Mazandaranit

text: Mazandaranien kansan lukumäärä on kolmesta neljään miljoonaan (2006 arvio). Mazandaranit ovat uskonnoltaan pääosin šiiamuslimeja.


title: Mazandaranit

text: Kansa asuu pääosin Kaspianmeren kaakkoisrannoilla. Monet heistä ovat maanviljelijöitä ja kalastajia . Heillä on runsaasti yhteyksiä muihin iranilaisiin kansoihin Iranin ylängöllä .


title: Janne Stenberg

text: Janne Stenberg (s. 26. syyskuuta 1983) on suomalainen salibandyn pelaaja ja valmentaja, joka on luonut uraa viime kausilla Barbaareissa Lappeenrannassa, Sola IBK:ssa Norjassa, Unihockey Löwen Leipzig:ssä Saksassa. Nykyisenä seurana SB-Troopers Imatra. Hän valmensi myös KoHon b-a -junioreita kaudella 08-11.


title: Iniön vaakuna

text: Iniön vaakuna oli Iniön kunnan tunnus, joka oli saanut aiheensa Iniön nimestä sekä sen asukkaiden elinkeinosta. Vaakunan paalu kuvastaa kunnan nimen alkukirjainta, ja verkko viittaa saariston vanhaan elinkeinoon kalastukseen.


title: Iniön vaakuna

text: Vaakunan on suunnitellut Gustaf von Numers, ja se vahvistettiin käyttöön 26. lokakuuta 1956. Vaakunan selitys on ”punaisessa kentässä reunoihin ulottuva verkko, jonka päälikkeenä paalu; molemmat kultaa”. Vaakuna muuttui epäviralliseksi kotiseutuvaakunaksi 2009 Iniön muodostaessa Houtskarin, Korppoon, Nauvon ja Paraisten kanssa Länsi-Turunmaan (nyk. Paraisten) kaupungin.


title: William Ellis

text:
William Ellis oli englantilainen luonnontieteilijä.
Ellis toimi luonnontieteilijä William Andersonin apulaisena James Cookin kolmannella matkalla. Anderson keräsi ensimmäisen sinikurkkumalurin ("Malurus cyaneus") vuonna 1777 Tasmanian itärannikolta. Hän antoi lajille nimeksi "Motacilla cyanea" sen västäräkkimäisen olomuodon vuoksi. Anderson kuoli ennen kuin ehti julkaista havainnon. Ellis antoi lajille nimen "Malurus cyaneus" vuonna 1782.


title: William Ellis

text: Yhdessä John Webberin kanssa Ellis piirsi ja maalasi vesiväreillä muistiin kaiken matkalla eteen tulleen, ja näin syntyivät ensimmäiset etnografiset muistiinpanot Tyynenmeren kulttuureista. Hän kirjoitti matkasta myös kirjallisen selostuksen "An Authentic Narrative of a Voyage Performed by Captain Cook and Captain Clerke".


title: Kolumbian vaakuna

text: Kolumbian vaakuna on Kolumbian kansallinen tunnus lipun, moton ja hymnin ohella. Vaakuna hyväksyttiin maan viralliseksi tunnukseksi 9. toukokuuta 1834.


title: Kolumbian vaakuna

text: Vaakuna on jaettu kolmeen osaan. Ylimmässä osassa on sinisellä pohjalla kultainen granaattiomena viitaten Uuteen-Granadaan, jolla nimellä maa tunnettiin 1800-luvulla. Granaattiomenan molemmin puolin on runsaudensarvi, joista oikeanpuoleisessa on kulta- ja hopearahoja, vasemman puoleisessa eksoottisia hedelmiä. Nämä sarvet kuvaavat Kolumbian maaperän rikkauksia ja yltäkylläisyyttä. Keskimmäisessä kentässä on platinanvärisellä pohjalla kultainen keppi, jonka päässä on fryygialaismyssy symboloiden tasavaltaa. Alimmaisessa kentässä on Panamankannas ja kaksi laivaa, joiden purjeet on avattu. Toinen laiva on Tyynellämerellä, toinen Atlantilla symboloiden Kolumbian olevan Etelä-Amerikan ainoa valtio, jolla on rantaviivaa sekä Tyynellämerellä että Atlantilla. Avatut purjeet symboloivat maailmankauppaa. Vaakunan yläpuolella on vapauden symboli andienkondori suussaan laakeriseppele ja kynsissään nauha, johon on kirjoitettu Kolumbian motto "Libertad y Orden", Vapaus ja Järjestys


title: Scuderia Toro Rosso STR4

text: Scuderia Toro Rosso STR4 on Formula 1 -auto, jota italialainen Toro Rosso -talli käytti kaudella 2009. Auto julkistettiin 9. maaliskuuta 2009.


title: Scuderia Toro Rosso STR4

text: Autoa ajoivat kaudella 2009 Sébastien Buemi ja Jaime Alguersuari, joka korvasi Sébastien Bourdaisin Unkarin GP:stä lähtien.


title: Närpiönjoki

text: Närpiönjoki (, yläjuoksulla ) on Närpiönjoen vesistön Selkämereen laskeva joki Etelä-Pohjanmaan ja Pohjanmaan maakunnissa Kurikan ja Närpiön kuntien alueella. Joki saa alkunsa Kivi- ja Levalammen tekojärvestä Laihian ja Kurikan rajalta entisen Jurvan kunnan alueella ja virtaa Jurvassa Rannankylän, Kestin, Järvenpään ja Närvijoen kylien sivuitse. Närpiössä joki virtaa Pirttikylän ja Ylimarkun kirkonkylien ja Närpiön keskustaajaman kautta ja laskee Västerfjärdenin säännöstelyaltaaseen lähellä Kaskisten kaupunkia. Joen pituus on noin 75 kilometriä, valuma-alue 992 km² ja korkeusero noin 80 metriä.


title: Närpiönjoki

text: Närpiönjoen suurin sivujoki on Teuvan puolelta alkunsa saava Lillån, joka on yläjuoksulla nimeltään Itäjoki. Myös Pirttikylässä jokeen laskee pohjoisesta toinen Lillån-niminen joki. Kivi- ja Levalammen tekojärven ohella toinen vesistöalueen järvistä on Säläisjärvi Jurvassa. Aiemmin on joen laajentumana ollut myös nykyään kuivattu Jurvanjärvi Jurvan Järvenpään kylän pohjoispuolella. Vesistö on säännöstelty. Säännöstelyn tarkoituksena on ollut turvata raakaveden saanti Metsä-Botnian Kaskisten sellutehtaalle.


title: Force India VJM02

text: Force India VJM02 on Formula 1 -auto, jota Force India -talli käytti kaudella . Auto esiteltiin 1. maaliskuuta 2009 Espanjan Jerezissä. Uutta kaudella 2009 oli se, että talli käytti Ferrarin sijaan Mercedeksen moottoreita.


title: Force India VJM02

text: VJM02-autolla ajoivat kilpaa Adrian Sutil, Giancarlo Fisichella ja hänet kesken kauden korvannut Vitantonio Liuzzi. Fisichella ajoi autolla paalulle Belgian GP:ssä.


title: Bratislavan vanhakaupunki

text: Bratislavan vanhakaupunki () on Bratislavan historiallinen keskusta ja samalla hallinnollinen alue kahdellakin tasolla: sekä oma osa-alueensa että alueeltaan sama kuin Bratislava I:n piiri. Vanha kaupunki sijaitsee Tonavan pohjoisrannalla. Sen itäosa on tiiviisti rakennettu vanha keskusta, länsiosassa on vanhoja erillistaloja ja esimerkiksi useiden valtioiden lähetystöt.


title: Bratislavan vanhakaupunki

text: Vanhankaupungin merkittäviä rakennuksia ovat Vanha kaupungintalo, Mikaelin portti, Pyhän Martinuksen katedraali, Priimaksen palatsi, päärautatieasema (Hlavná stanica), keskusaukio (Hlavné námestie), Hviezdoslavin aukio (Hviezdoslavovo námestie) ja kaupungin tärkein ostoskatu Obchodná ulica.


title: Aleksander Ostrogski

text: Ruhtinas Aleksander Ostrogski (, 1571–1603) oli aatelismies Puola-Liettuassa ja kuului Ostrogskin sukuun. Hänen vanhempansa olivat Konstanty Wasyl Ostrogski ja Zofia Tarnowska.


title: Aleksander Ostrogski

text: Hän oli Volhynian voivodikunnan voivodi vuodesta 1593. Hän avioitui Anna Kostkan kanssa vuonna 1592. He saivat seuraavat lapset: Zofia Ostrogska, Konstanty Ostrogski, Janusz Ostrogski, Anna Alojza Ostrogska ja Katarzyna Ostrogska.


title: Hyvärinen

text: Hyvärinen on suomalainen sukunimi. Nimi on kahdella suvulla, joista toinen on peräisin Savosta, toinen Laatokan-Karjalasta. Nämä ovat mahdollisesti alkujaan saman suvun haaroja, mutta asiaa ei ole toistaiseksi voitu varmistaa. Oletetaan edelleen, että Laatokan Hyväriset olisivat tulleet Ruotsista Laatokan ranta-alueiden siirryttyä Ruotsin hallintaan.


title: Hyvärinen

text: Vuonna 1935 perustettu Savon Hyväristen sukuseura on maan toiseksi vanhin sukuseura.


title: Hyvärinen

text: Laatokan-Karjalan Hyväriset perustivat oman sukuseuransa vuonna 2008.


title: Hyvärinen

text: Savon Hyväriset julkaisevat sukulehteä Hyväristen sukuviesti. Laatokan-Karjalan Hyväriset julkaisevat sukulehteä Laatokan Hyväristen uutiset.


title: Zofia Tarnowska

text: Zofia Tarnowska (, 1534 – 1. heinäkuuta 1570) oli aatelisnainen Puola-Liettuasta, joka kuului Tarnowskin sukuun.


title: Zofia Tarnowska

text: Tarnowska oli hetmani Jan Amor Tarnowskin ja Zofia Szydłowieckan tytär. Hän avioitui ruhtinas Konstanty Wasyl Ostrogskin kanssa. Avioliitosta syntyivät lapset Elzbieta Ostrogska, Janusz Ostrogski, Katarzyna Ostrogska, Konstanty Ostrogski ja Aleksander Ostrogski.


title: Bratislavan vanha kaupungintalo

text:
Bratislavan vanha kaupungintalo (Slovakiksi: Stará radnica) on Bratislavan entinen kaupungintalo, jonka tiloissa toimii nykyisin kaupunginmuseo.
Se on Bratislavan vanhimpia kivirakennuksia, ja Slovakian vanhin kaupungintalo. Rakennus on toiminut myös vankilana ja rahapajana. Vanha kaupungintalo valmistui 1400-luvulla, mutta sitä on laajennettu ja uudistettu useita kertoja, etenkin vuoden 1599 maanjäristyksen tuhojen jälkeen.


title: Haitin vaakuna

text: Haitin vaakuna on Haitin symboli lipun ja hymnin ohella. Se hyväksyttiin maan vaakunaksi ensimmäistä kertaa vuonna 1807, mutta nykyinen versio on vuodelta 1986.


title: Haitin vaakuna

text: Vaakunassa on ruohokentällä palmu yläpuolellaan Haitin lipun värein väritetty fryygialaismyssy. Palmun molemmin puolin on kolme kivääriä, joissa on pistimet samoin kuin sama määrä Haitin lippuja. Palmun alapuolella on muuta aseistusta, näkyvimpänä kaksi kanuunaa, mutta myös pasuunoita, kiväärejä, laivan ankkureita ja rumpu palmun juurella. Vaakunassa on myös katkenneet kahleet symboloiden orjuuden loppumista. Vaakunan alapuolella valkoisessa nauhassa on Haitin motto "L'Union fait la force" eli Yhtenäisyydessä on voimaa ranskaksi.


title: Haitin vaakuna

text: François ja Jean-Claude Duvalierin aikana 1964- 1986 käytössä oli valtionvaakuna, joka erosi hieman nykyisestä. Siinä vaakunassa kuvattiin tuolloin käytössä ollut puna-musta lippu ja palmun ylle sijoitettu fryygialaismyssy oli poistettu.


title: Bistrița

text: Bistrița (, ) on kaupunki Transilvaniassa Romaniassa. Bistrița-Năsăudin piirikunnan pääkaupunki on noin 75 000 asukkaallaan piirikunnan suurin asutuskeskus. Asukkaista 90,2 % on romanialaisia, 6 % unkarilaisia, 3,6 % romaneja ja 0,2 % saksalaisia.


title: Bistrița

text: Nykyisen Bistrițan alueelta on löydetty merkkejä asutuksesta esihistoriallisista ajoista lähtien. Keskiajalta toiseen maailmansotaan saakka kaupunki oli yksi Transilvanian saksien tärkeimmistä keskuksista.


title: Petržalka

text:
Petržalka on Slovakian pääkaupungin Bratislavan osa-alue. Se sijaitsee Tonavan etelärannalla ja kuuluu Bratislava V -piiriin. Petržalka on pinta-alaltaan 28,7 neliökilometriä ja siellä asuu 114 153 ihmistä, mikä on vajaa kolmannes koko kaupungin asukasmäärästä.
Petržalkassa on paljon suuria elementtikerrostaloja ja se on Slovakian yksi tiheimmin asuttuja alueita.


title: Petržalka

text: Ensimmäinen asutuskeskus kehittyi nykyiselle Petržalkan alueella 1200-luvulla. Petržalka säilyi vuosisatojen ajan vain pienenä kylänä. Siitä tuli kuitenkin merkittävä virkistäytymisalue Bratislavan asukkaille. Petržalkassa asui 594 ihmistä vuonna 1866. Vuoteen 1920 mennessä Petržalkasta oli kasvanut Slovakian suurin kylä.


title: Petržalka

text: Münchenin sopimuksen seurauksena 1938 Petržalkan alue siirtyi natsi-Saksalle. Toisen maailmansodan jälkeen Petržalka palautui takaisin Tšekkoslovakialle, ja vuonna 1946 se liitettiin virallisesti Bratislavaan. Petržalkan kaupunkikuvaa alettiin muuttaa 1973, ja alueelle rakennettiin paljon kerrostaloja.


title: Petržalka

text: Alueen nähtävyyksiin kuuluvat mm. "Sad Janka Kráľa", joka on Keski-Euroopan vanhimpia julkisia puistoja, ja "Nový most" -silta.


title: Petržalka

text: Petržalkaan kulkee lukuisia paikallisliikenteen linja-autoja. Petržalkassa sijaitsee myös Bratislava - Petržalkan rautatieasema. Eurooppateistä E58 ja E75 kulkevat Petržalkan lävitse. Tonava mahdollistaa myös laivaliikenteen alueelle.


title: Petržalka

text: Jalkapallojoukkue FC Artmedia Petržalka pelaa kotiottelunsa Petržalkassa Štadión Petržalkalla.


title: Slovakian tasavalta (1939–1945)

text: Slovakian tasavalta oli muodollisesti itsenäinen slovakkivaltio, joka toimi Saksan vahvassa vaikutuspiirissä 14. maaliskuuta 1939 – 8. toukokuuta 1945. Valtion nimi oli Slovakian valtio ("Slovenský Šťat") maaliskuuta kesäkuuhun 1939, ja sen jälkeen Slovakian tasavalta ("Slovenská Republika").


title: Slovakian tasavalta (1939–1945)

text: Se sijaitsi suurin piirtein samalla alueella kuin nykyinen Slovakia. Slovakian tasavallan rajanaapureita olivat Saksa, Böömin ja Määrin protektoraatti, Puolan kenraalikuvernementti ja Unkari. Slovakian tasavalta hyväksyi 23. maaliskuuta 1939 sopimuksen, jossa siitä tuli Saksan suojelualue, protektoraatti. Näin ollen maa oli Saksan valtakunnan ulkopoliittisessa ohjauksessa toisen maailmansodan loppuun saakka. Yksipuoluejärjestelmä Slovakian autonomisesta alueesta oli tullut jo joulukuussa 1938, kun Slovakian kansallisen yhtenäisyyden puolue oli saanut 97,5 prosenttia äänistä.


title: Slovakian tasavalta (1939–1945)

text: 30. syyskuuta 1938 solmitun Münchenin sopimuksen jälkeen myönsi Tšekkoslovakian parlamentti 22. marraskuuta 1938 Slovakialle autonomian, jolloin koko Tšekkoslovakia muuttui Tšekko-Slovakiaksi. Saksan ja Italian yhteissopimuksella Slovakian eteläiset, unkarilaisenemmistöiset alueet liitettiin Unkariin 2. marraskuuta 1938. Tällä 12 000 km²:n laajuisella alueella eli 592 000 unkarilaista ja 290 000 slovakkia sekä muun muassa Košicen, Užgorodin ja Mukatševon kaupungit.


title: Slovakian tasavalta (1939–1945)

text: Maaliskuussa 1939 Saksa miehitti Tšekko-Slovakian haltuun jääneet Böömin ja Määrin ja kehotti Slovakiaa julistautumaan itsenäiseksi. Saksa piti kuitenkin Slovakian vahvassa vaikutuksessaan. Adolf Hitler kutsui Jozef Tison Berliiniin 13. maaliskuuta 1939 ja suostutteli tämän julistamaan Slovakian itsenäiseksi. Samaan aikaan Hitler hyväksyi Unkarin vaatimukset Slovakian itäosiin, niin sanottuun Karpato-Ruteniaan. 15. maaliskuuta 1939 Unkari miehitti koko 13 000 km²:n Rutenian, jonka väestö oli enimmäkseen ruteeneja.


title: Slovakian tasavalta (1939–1945)

text: Slovakian tasavalta osallistui Saksan 1. syyskuuta 1939 aloittamaan hyökkäykseen Puolaa vastaan, johon Neuvostoliitto liittyi 17. syyskuuta 1939 oman ilmoituksensa mukaan suojellakseen slaaveja (valkovenäläisiä ja ukrainalaisia). ⇒ Slovakian tasavallan hyökkäys Puolaan 1939


title: Slovakian tasavalta (1939–1945)

text: Slovakia liittyi kolmen vallan sopimukseen marraskuussa 1940 sekä Saksan hyökkäykseen Neuvostoliittoon kesäkuussa 1941. Puolustusministeri Ferdinand Catlosin komentamat slovakkijoukot osallistuivat hyökkäykseen neljä päivää saksalaisten jälkeen. Joukkojen vahvuus oli 45 000, mutta saksalaisten edetessä yhä syvemmälle Neuvostoliittoon slovakialaisilla alkoi olla huoltovaikeuksia. Elokuussa 1941 joukot palautettiin takaisin uudelleen järjestelyä varten. Ne jaettiin kahdeksi joukoksi, 1. Slovakian (liikkuvaksi) jalkaväkidivisioonaksi ja 2. Slovakian (turvallisuus)jalkaväkidivisioonaksi.


title: Slovakian tasavalta (1939–1945)

text: Lisäksi Slovakia julisti Saksan tapaan joulukuussa sodan Yhdistyneelle kuningaskunnalle ja Yhdysvalloille. Näin ollen liittoutuneet ilmoittivat sodanpäämääräkseen Tšekkoslovakian palauttamisen, jolloin itsenäiselle Slovakian valtiolle Saksan hävittyä toisen maailmansodan ei ollut edellytyksiä länsiliittoutuneiden eikä Neuvostoliiton kannattamana.


title: Slovakian tasavalta (1939–1945)

text: Maassa vallitsi yksipuoluejärjestelmä ja johtajaperiaate. Presidentti Josef Tiso halusi maan olevan sisäisesti vakaa, kansallinen, uskonnollinen ja korporatiivisesti ohjattu. Pääministeri Vojtech Tuka ja sisäasiainministeri Alexander Mach halusivat maasta kansallissosialistisemman ja Saksa halusi sen olevan Saksan talouteen integroitu mallivaltio. Presidenttiä kannattava puoli voitti syventämällä johtajaperiaatetta ja ottamalla tiukemman kannan Slovakian juutalaisiin, joita oli 90 000 eli noin 4 % väestöstä. Saksan malliin heiltä poistettiin ensin taloudelliset oikeudet ja sitten kansalaisoikeudet ja lopulta 58 000 Slovakian juutalaista lähetettiin saksalaisille keskitysleireille 1942. Syyskuussa 1944 siirrettiin tai surmattiin 13 000 Slovakian juutalaista.


title: Slovakian tasavalta (1939–1945)

text: Vuoden 1943 lopulla Slovakian kansallisneuvostoksi järjestäytyi oppositio, jossa oli monta suuntausta. Tavoitteena oli syrjäyttää epädemokraattinen hallinto ja tukea Tšekkoslovakian uudelleen perustamista, mutta siten, että slovakeilla olisi tšekkeihin nähden tasa-arvoinen asema. Slovakian kansallisneuvosto valmisteli kapinan 29. elokuuta 1944, joka kattoi 2/3 Slovakian pinta-alasta ja noin 1 700 000 ihmisen asuinalueen. Slovakian kansallisneuvosto julisti Tšekkoslovakian uudelleen perustetuksi ja toimi toimeenpanevana ja päättävänä organisaationa. Kapinaan osallistui 60 000 Slovakian armeijan sotilasta ja 18 000 partisaania, jotka kykenivät taistelemaan kaksi kuukautta. Joukkojen rippeet taistelivat pieninä osastoina toisen maailmansodan loppuun.


title: Slovakian tasavalta (1939–1945)

text: Taloudellisesti Slovakia kärsi toisen maailmansodan ajan verrattain vähän syksyyn 1944 saakka, koska Saksan sodankäynti piti talouselämän liikkeellä eikä työttömyyttä ollut.Slovakian kansannousun jälkeen vuonna 1944 Saksa valloitti maan, minkä seurauksena se menetti käytännössä itsenäisyytensä.


title: Slovakian tasavalta (1939–1945)

text: Puna-armeija valloitti 4. huhtikuuta 1945 Bratislavan ja Slovakian tasavalta lakkasi olemasta paenneiden hallituksen jäsenten antautuessa kenraali Walton Walkerille Kremsmünsterissä, Itävallassa.


title: Yannick Djaló

text: Yannick dos Santos Djaló (s. 5. toukokuuta 1986 Bissau, Guinea-Bissau) on portugalilainen jalkapalloilija. Hän edustaa tällä hetkellä Ranskan pääsarjassa pelaavaa Toulousea ja on pelipaikaltaan hyökkääjä.


title: Yannick Djaló

text: Djaló on Sportingin junioriakatemian kasvatti. Hän teki ensiesiintymisensä pääsarjassa 16. syyskuuta 2006, ottelussa Paços de Ferreiraa vastaan. Kaudella 2006–2007 hän pääsi pelaamaan Sportingissa myös Mestarien liigan otteluita. Kauden aikana Djaló teki uuden vuoteen 2013 asti ulottuvan jatkosopimuksen joukkueen kanssa.


title: Yannick Djaló

text: 4. huhtikuuta 2008 Djaló teki kaksi maalia Sporting Bragaa vastaan palattuaan edellisellä viikolla takaisin pelikentille neljän kuukauden loukkaantumisen jälkeen. Kausi 2007–2008 loppui Djalón osalta hyvin tehtyään kauden viimeisessä ottelussa ottelun ainoan maalin ja tällä voitolla Sporting varmisti pääsarjassa toisen paikkansa. Portugalin cupissa Djaló teki kaksi maalia, kun Sporting kaatoi välierissä paikallisvastustaja Benfican numeroin 5–3.


title: Yannick Djaló

text: 16. elokuuta 2008 Djaló teki joukkueensa molemmat osumat puolustavaa mestarijoukkuetta Portoa vastaan Portugalin supercupin ottelussa ja varmisti näin toisen perättäisen supercupin voiton Sportingille.


title: Yannick Djaló

text: Tammikuussa 2012 Djaló siirtyi Sportingista SL Benficaan. Peliaika kevätkaudella jäi vähiin ja elokuussa 2012 hän siirtyi kauden mittaisella lainasopimuksella ranskalaiseen Toulouseen.


title: Yannick Djaló

text: Ensimmäisen kerran Djaló sai kutsun Portugalin maajoukkueeseen elokuussa 2008 silloiselta päävalmentaja Carlos Queirozilta. Ensiesiintyminen maajoukkueessa jäi kuitenkin vielä tekemättä hänen osaltaan.


title: Yannick Djaló

text: Elokuussa 2010 hän sai kutsun jälleen maajoukkueeseen pelattavaan vuoden 2012 EM-karsintaotteluun Kyprosta vastaan. Samaisessa ottelussa hän myös lopulta teki ensiesiintymisensä, kun hänet vaihdettiin kentälle ottelun loppuminuuteilla.


title: Bertil Gärtner

text: Bertil Gärtner (13. helmikuuta 1924 – 20. syyskuuta 2009) oli ruotsalainen teologi ja piispa.


title: Bertil Gärtner

text: Gärtner valmistui 1948 teologian kandidaatiksi Uppsalan yliopistosta sekä 1951 lisensiaatiksi ja 1955 tohtoriksi. Tämän jälkeen hän toimi Yhdysvalloissa Princeton Theological Seminaryn Uuden testamentin eksegetiikan professorina 1965–69 sekä Göteborgin hiippakunnan piispana 1970–91.


title: Bertil Gärtner

text: Gärtner nimitettiin piispaksi tilanteessa, jossa kaikki hiippakunnan äänestämät ehdokkaat, hänen lisäkseen Carl Henrik Martling ja Per-Olof Sjögren, olivat perinteisellä virkakannalla ja naispappeutta vastaan. Täten Ruotsin hallituksella ei ollut muuta mahdollisuutta kuin nimittää perinteisellä virkakannalla oleva ehdokas Bo Giertzin seuraajaksi Göteborgin piispaksi.


title: Bertil Gärtner

text: Gärtner kirjoitti useita yleistajuisia kirjoja mm. Uuden testamentin aiheista, ja piispana hän paneutui voimakkaasti evankeliointiin ja lähetystyöhön sekä kirkon ulkomaantyöhön, erityisesti Etelä-Amerikassa


title: Bertil Gärtner

text:
Gärtner kuului Ruotsin kirkon korkeakirkolliseen liikkeeseen ja hän toimi sekä arbetsgemenskapen Kyrklig Förnyelsenin puheenjohtajana että Societas Sanctae Birgittaen piispallisena visitaattorina. Tästä riippumatta hänestä kuitenkin tuli kaikkien konservatiivien hengellinen johtaja sekä omassa hiippakunnassaan että koko kirkossa. Konservatiivit pitivät Gärtneriä ”Ruotsin kirkon viimeisenä oikeaoppisena piispana” ja ”omana” piispanaan,
Gärtnerin edelleen pysyttyä aktiivisena vielä eläkkeelle jäätyäänkin.


title: Bertil Gärtner

text: Gärtner oli tärkeimpiä vaikuttajia Svenska kyrkans fria synodissa ja kutsui lisäksi koolle kolme konservatiivista yleiskirkollista Linköpingsmöte-kokousta 1997, 2000 ja 2002. Christina Odenbergin tultua valituksi Lundin piispaksi Gärtner toimi Lundissa sijaitsevan Laurentiistiftelsenin jumalanpalvelusyhteisön, "koinonian" piispana. Aiemmin Gärtner oli ollut myös nykyisin Missionsprovinseniin kuuluvan Tukholman Pyhän Stefanoksen koinonian piispana.


title: Henkel

text: Henkel-konserni on saksalainen kemianteollisuuden yhtiö, joka tuottaa kosmetiikkaa, pesuaineita ja liimoja.


title: Henkel

text: Vuonna 1876 perustetulla Henkelillä on nykyisin noin 47 000 työntekijää ja toimintaa 125 maassa. Pääkonttori sijaitsee Düsseldorfissa. Vuonna 2012 Henkelin liikevaihto oli 16 510 miljoonaa euroa ja liikevoitto 2 335 miljoonaa euroa. Henkel on noteerattu DAX-pörssissä. Henkelin kansainvälisiä tuotemerkkejä ovat muun muassa Persil, Bref, Schwarzkopf, Fa, Pritt ja Loctite.


title: Henkel

text: Pohjoismaissa Henkelin tuotemerkkejä ovat esimerkiksi Schwarzkopf, Barnängen, Loctite ja Pattex. Henkelillä on Pohjoismaissa noin 440 työntekijää, ja vuonna 2012 yrityksen liikevaihto Pohjoismaissa oli 207,6 miljoonaa euroa. Suomessa Tolu on Henkelin tuotemerkki.


title: Henkel

text: Vuonna 2012 Henkel listattiin kuudentena vuotena peräkkäin Dow Jones Sustainability -indeksissä yrityksen maailmanlaajuisesti tekemän vahvan kestävyystyön ansiosta.


title: Varangerbotn

text: Varangerbotn () on Uuniemen kunnan keskustaajama Finnmarkin läänissä Pohjois-Norjassa. Taajama sijaitsee Varanginvuonon perukassa.


title: Varangerbotn

text: Varangerbotnin tärkein nähtävyys on Varangin saamelaismuseo ("Várjjat Sámi Musea"), joka esittelee Finnmarkin saamelaiskulttuuria. Taajama sijaitsee E6- ja E75-eurooppateiden yhtymäkohdassa.


title: Asumisoikeusasunto (Ruotsi)

text: Asumisoikeusasunto eli ruotsiksi bostadsrätt (suomennetaan joskus myös omistusoikeusasunto) on ruotsalainen asumismuoto. Se on luonteeltaan varsin lähellä Suomen asunto-osakeyhtiötä, kun taas Suomen asumisoikeusjärjestelmä on lähempänä vuokra-asumista.


title: Asumisoikeusasunto (Ruotsi)

text: Taloyhtiötä hallitsee asumisoikeusyhdistys ("bostadsrättsförening"). Taloa rakennettaessa otettu laina on yhdistyksen nimissä, ja asukkaat lyhentävät sitä vastikkeissaan. Lainan lyhentyessä vastike pienentyy, talossa tehdyt remontit taas nostavat vastiketta, koska niiden rahoittamiseen otetaan uutta lainaa. Yksittäinen yhdistyksen jäsen ei voi maksaa omaa velkaosuutta pois, vaan yhdistys päättää maksusuunnitelmasta.


title: Asumisoikeusasunto (Ruotsi)

text: Uuden asumisoikeusasunnon hankkimishinta on pieni verrattuna esimerkiksi Suomen omistusasuntojen velattomaan hintaan, vastike taas yleensä korkeampi, koska vastike sisältää sekä hoito- että rahoituselementin. (Vrt. hoitovastike ja rahoitusvastike) Vanhoissa asunnoissa yhdistyksen nimissä oleva velkamäärä vaihtelee ja on olemassa myös yhdistysvelattomia asumisoikeusasuntoja.


title: Asumisoikeusasunto (Ruotsi)

text: Bostadsrätt-asumisoikeuden voi myydä vapailla markkinoilla ja hinta on ostajan ja myyjän keskenään sopima, eikä mitenkään säädelty. Hinnat ilmoitetaan myyntihintoina, joten asuntojen hinnat vaihtelevat voimakkaasti yhdistyslainan määrän mukaan. Asumisoikeusasunnon antamista vuokralle on rajoitettu.


title: Tropiikkilinnut

text: Tropiikkilinnut eli vanhalta nimeltään jouhipyrstöt (Phaethontidae) on merilintujen heimo joka nykyään luetaan omaan lahkoonsa Phaethontiformes. Tropiikkilintujen heimoon kuuluu yksi suku ja kolme lajia. Nimensä mukaisesti ne elävät tropiikissa. Näiden ulapalla elävien merilintujen kaksi keskimmäistä pyrstösulkaa ovat erittäin pitkiä. Tropiikkilinnut muistuttavat elintavoiltaan ja ulkonäöltään monessa suhteessa tiiroja ja myrskylintuja.


title: Tropiikkilinnut

text:
Tropiikkilintujen tieteellinen nimi "Phaethon" ("kiiltävä") on peräisin kreikkalaisen mytologian Faethonista.
Tropiikkilintujen heimon kuuluu nykyään kolme "Phaethon"-sukuun kuuluvaa lajia. Valkotropiikkulintu ja pikkutropiikkilintu ovat toistensa lähimmät sukulaiset, kun taas suomutropiikkilintu on etäisempi. Niitä on usein pidetty kaikkein alkeellisimpina pelikaanilintuina, mutta luokitus on kiistanalaista. Niitä on pidetty myös ulappalintuina, haikaralintuina ja rantalintuina. Morfologiset, etologiset ja molekulaariset analyysit ovat vihjanneet niiden olevan joko pelikaanilintujen tai lokkien sukulaisia. Tropiikkilinnuilla on myös arveltu olevan etäistä sukua ulappalinnuille. Uudet tutkimukset viittaavat siihen, että niiden lähimmät sukulaiset ovat kagut ja aurinkokurjet, joiden kanssa ne muodostavat kladin Eurypygimorphae, jonka puolestaan uskotaan olevan Aequornithesin sisarryhmä.


title: Tropiikkilinnut

text: Tropiikkilinnut ovat keskikokoisia merilintuja, jotka erottaa toisistaan lähinnä pyrstön ja nokan värin perusteella. Niiden kokonaispituus on 80-100 cm, josta runsas puolet on vartaloa ja ulompia pyrstösulkia, loppuosan muodostaa kaksi keskimmäistä pyrstösulkaa. Ruumis on melko tanakka. Siipiväli on 90-119 cm ja painoa 220-835 grammaa. Sukupuolet ovat samannäköisiä lukuun ottamatta koiraan usein pidempiä pyrstösulkia. Nokka on paksu ja hieman kaareva, väritykseltään keltainen tai punainen. Sen reunat ovat sahalaitaiset. Kurkkupussi on höyhenten peitossa. Kömpelöissä ja lyhyissä jaloissa on räpylät. Höyhenpuku on enimmäkseen valkoinen, joskus vaaleanpunertava. Tropiikkilinnuilla on mustat silmäjuovat. Vartalossa ja siivissä on mustia läikkiä. Pesäpoikasilla on poikkijuovikas selkä, joka säilyy yhdellä lajilla aikuisenakin.


title: Tropiikkilinnut

text: Tropiikkilintuja tavataan trooppisessa ja subtrooppisessa ympäristössä Tyynenmeren, Atlantin ja Intian valtameren, Punaisenmeren ja Karibianmeren alueella. Niitä tapaa melko harvoin lauhkealla vyöhykkeellä. Ne pesivät syrjäisillä valtamerisaarilla, mutta elävät avomerellä satojenkin kilometrien päässä rannikosta ja lähimmistä saarista.


title: Tropiikkilinnut

text: Tropiikkilintujen paras elementti on ilma. Ne ovat huonoja uimareita ja ajelehtivat vedessä kuin korkit. Ne myös kävelevät maalla kömpelösti. Pesimäaikaa lukuun ottamatta ne ovat avomerellä yksin tai pareittain. Niiden voimakkaat lentolihakset mahdollistavat lentämisen myrskyssäkin. Ne eivät yleensä liidä vaan niiden lento on kyyhkysmäistä ja ne lentävät yleensä suoraviivaisesti 12–20 metriä merenpinnan yläpuolella. Tällöin pyrstö on hiukan levitettynä ja nokka osoittaa alaspäin. Tropiikkilintujen ääni on terävää vihellystä. Kimakkaa liverrystä on verrattu pursimiehen pillin ääneen. Kosintalentojen aikana kuuluu toistuvaa, kovaa ääntä. Pesälle tulleille tunkeilijoille ne sihisevät tai kirkuvat.


title: Tropiikkilinnut

text: Tropiikkilintujen ravinto koostuu pääasiassa kaloista, ja ne syövät myös kalmareita ja äyriäisiä. Saaliin havaitsemisessa luultavasti auttavat niiden mustat silmäjuovat. Tropiikkilinnut tarkkailevat koko ajan merenpintaa ravinnon varalta. Saalistustavoiltaan ne ovat syöksysukeltajia. Havaittuaan sopivan saaliin ne pysähtyvät lekuttelemaan hetkeksi paikalleen, ja sitten syöksyvät veteen siivet supussa. Sukelluksen aikana ne painuvat kokonaan vedenpinnan alle, mutta nousevat nopeasti pintaan siipien ja jalkojen avustuksella. Ne ajelehtivat hetken kaula ja siivet koholla, aivastavat, ravistelevat veden pois ja nousevat sitten ilmaan. Ne nappaavat myös lentokaloja ilmasta.


title: Tropiikkilinnut

text: Tropiikkilinnut tulevat maalle vain pesimään. Ne pesivät joillain alueilla, kuten Ascensionilla ja Galápagossaarilla vuoden ympäri, mutta pesivät myös tiettyyn aikaan vuodesta. Jälkimmäisen tavan omaksuneet linnut ovat vaeltajia. Tropiikkilinnut ovat yksiavioisia ja sama pari voi palata samalle pesintäpaikalle vuodesta toiseen. Pitkät soidinmenot ovat äänekkäitä ja lentämispitoisia. Parinmuodostus alkaa 6-12 yksilön ryhmästä kiertelemässä maassa äänekkäästi. Sitten pari tai kolmikko lentää yhdyskunnasta pois ilmaan, jossa ne tekevät taidokkaita lentonäytöksiä ja ajavat toisiaan takaa. Ne voivat myös lentää mutkitellen ja liidellä alaspäin. Tämän jälkeen molemmat osallistuvat pesäpaikan etsintään tai rakentelemiseen. Tropiikkilinnut parittelevat pesässä. Erityisesti koiraat ovat lisääntymisaikana aggressiivisia ja ajavat toisiaan takaa terävästi kirkuen. Pesäpaikoista ja kumppaneista voi syntyä tappeluita. Tällöin tropiikkilinnut nokkivat toisiaan ja joskus ne haavoittuvatkin välienselvittelyissä. Ne pesivät kuitenkin pieninä yhdyskuntina. Varsinaista pesää ei rakenneta, vaan muna on maassa tai pensaan suojissa. Ne pesivät yleensä kaukana ihmisasutuksesta, ja ovat ihmisten läheisyydessä muuttuneet kolopesijöiksi. Tropiikkilinnut munivat kerralla vain yhden valkoisen ja ruskean kirjavan tai punertavan munan. Molemmat vanhemmat osallistuvat hautomiseen ja yksi haudontavuoro voi kestää useita päiviä. Vanhemmat eivät poistu edes häirittynä pesästä. Se yrittää hätyytellä tunkeilijaa nokkimalla ja kirkumalla, mutta ei poistu munan päältä. Poikanen kuoriutuu noin kuuden viikon kuluttua munimisesta. Poikanen on kuoriutuessaan pyöreä ja sen untuvat ovat valkoisia tai harmaita. Sen kehitys on hidasta. Vanhemmat oksentavat poikaselleen merestä hankkimaansa ruokaa. Se saa alkuun liikaa ruokaa, mutta noin 10 päivän kuluessa se saa enää annoksen päivässä. Poikanen viettää aikaansa pesässä yksin, kun molemmat vanhemmat etsivät sille ruokaa. Tällöin se on vaarassa joutua tappelevien aikuisten jalkoihin ja kuolla. Kun poikanen on noin kolmen kuukauden ikäinen, se hylätään ja se elää vararavinnollaan. Ruokinnan päättyessä se on vanhempiaan painavampi. Se ei osaa pesästä lähtiessään vielä lentää, mutta ryömii silti mereen vaikka ei osaa tuolloin edes sukeltaa. Poikanen syö sattumalta kohdalle osuvaa ravintoa, mutta elää enimmäkseen rasvakerroksensa varassa ja laihtuu. Kun siipisulat ovat kehittyneet riittävän pitkiksi ja lentolihakset riittävän voimakkaiksi se nousee ilmaan.


title: Tropiikkilinnut

text: Yksikään tropiikkilintulaji ei ole välittömässä vaarassa, eikä siten ole uhanalainen. Niiden haittana ovat kuitenkin ihmisten hyväksikäyttö, pesimäalueille tuodut pedot ja elinympäristön turmeleminen. Tropiikkilintujen käytös on hyvin pelotonta ja ne antavat ihmisen jopa nostaa ne pesästään. Niiden munia on joskus kerätty Bermudalla ruuaksi ja eräillä Tyynenmeren saarilla niiden pitkiä pyrstösulkia on revitty koristeiksi. Tällä ei kuitenkaan ole ollut suurta merkitystä kannoille, toisin kuin saarille tuoduilla rotilla ja kissoilla.


title: Storage area network

text: Storage area network (SAN) on arkkitehtuuri tiedostopalvelimien NAS yhdistämiseksi niitä käyttäviin palvelimiin, siten että tiedostot näyttäisivät olevan paikallisella tallennusmedialla. Vaikka SAN järjestelmät halpenevat ja yksinkertaistuvat, näkee niitä harvoin muualla, kuin suuryrityksissä.


title: Storage area network

text: SAN käyttää lohkopohjaisia jaetun levyn järjestelmiä.


title: Gustaf Adolf Danell

text: Gustaf Adolf Danell (6. marraskuuta 1908 – 5. joulukuuta 2000) oli Ruotsin kirkon pappi ja tuomiorovasti.


title: Gustaf Adolf Danell

text: Danell väitteli 1946 Uppsalan yliopistossa tohtoriksi Vanhan testamentin eksegetiikasta. Hän toimi Uppsalan yliopistossa eksegetiikan dosenttina. Yhdessä professori David Hedegårdin kanssa Danell perusti Uppsalaan Biblicum-kurssikeskuksen. Åbo Akademissa hän opetti 1940–41 ja 1942–46 hepreaa ja kreikkaa. Växjön tuomiorovastiksi hänet valittiin 1957. Danell toimitti lisäksi kantaa ottavaa teologista lehteä "Nya Väktare" vuosina 1968–1992.


title: Gustaf Adolf Danell

text: Danell herätti mediassa mielenkiintoa ja sai kuuluisuutta, sillä hänet valittiin vaaleissa kahdeksan eri kertaa piispaehdokkaaksi, mutta Ruotsin hallitus ei nimittänyt häntä piispaksi johtuen hänen perinteisestä virkakannastaan Ruotsin kirkon 1958 toteuttamaa naispappeutta vastaan. Danell oli teologialtaan tunnustuksellinen ja korkeakirkollinen ja hän toimi arbetsgemenskapen Kyrklig Förnyelsen ensimmäisenä puheenjohtajana. Tästä huolimatta häntä profeetallisena kirjoittajana arvostivat Ruotsissa erityisesti matalakirkolliset raamatulliset ryhmät.


title: Blokus

text: Blokus on abstrakti lautapeli 2–4 pelaajalle. Bernard Tavitianin suunnitteleman pelin julkaisi ranskalainen Sekkoïa vuonna 2000. Peli on käännetty useille eri kielille ja se on saanut useita tunnustuksia ja oli mukana vuoden 2002 Spiel des Jahres -valintalistalla. Pelin säännöt ovat yksinkertaiset. Pelissä asetellaan eri muotoisia neliöistä koostuvia laattoja laudalla siten, että pelaajan omat laatat ovat kiinni toisissaan, mutta ainoastaan kulmista. Pelin edetessä syntyy kilpailua vapaana olevasta tilasta. Pelin voittaa pelaaja, jonka käteen jääneissä laatoissa on vähiten neliöitä.


title: Blokus

text: Kolminpelin erikoisversioksi on julkaistu Blokus Trigon.


title: Carl Henrik Martling

text: Carl Henrik Pontus Martling, (s. 1925) on Ruotsin kirkon pappi ja teologi.


title: Carl Henrik Martling

text: Martling toimi eri kirkollisissa hallintoviroissa ja 1988–1996 kuninkaallisena ylihovisaarnaajana. Vuosina 1962–71 hän toimitti korkeakirkollista "Svensk pastoraltidskriftiä". Martling on kirjoittanut useita teologisia ja yhteiskuntatieteellisiä teoksia, mm. "Svensk liturgihistoria" (1992).


title: Derlei

text: Derlei, oikealta nimeltään Vanderlei Fernandes Silva (s. 14. heinäkuuta 1975 São Bernardo do Campo, Brasilia) on brasilialaisportugalilainen jalkapalloilija. Hän on pelipaikaltaan hyökkääjä.


title: Derlei

text: Derlei aloitti uransa Brasiliassa alemman sarjatason joukkueista. Vuonna 1999 hän siirtyi portugalilaiseen União Leiriaan. Siellä hän pelasi kolmen vuoden aikana yhteensä 91 liigaottelua ja teki niissä 42 maalia. Viimeisenä kautenaan União Leiriassa, 2000–2001, Derlei teki 21 pääsarjamaalia ja joukkue sijoittui José Mourinhon johdolla pääsarjassa seitsemänneksi.


title: Derlei

text: Kesällä 2002 Derlei siirtyi Portugalin suurseura FC Porton riveihin, jonne myös Mourinho siirtyi valmentamaan. Derlei oli joukkueensa parhaita maalintekijöitä, kun se pelasi kauden aikana myös Mestarien liigaa sekä UEFA Cupia. UEFA Cupin finaalissa vuonna 2003 Derlei teki kaksi maalia skotlantilaista Celticiä vastaan.


title: Derlei

text: Tammikuussa 2005 hänet myytiin FK Dynamo Moskovaan 7 miljoonan euron siirtosummalla. Kaksi vuotta vietettyään Venäjällä, jossa hän oli kummallakin kaudella joukkueensa yksi parhaita maalintekijöitä, Derlei siirtyi takaisin Portugaliin SL Benficaan lainasopimuksella. 2. helmikuuta 2007 hän teki ensiesiintymisensä Benfican paidassa, kotiottelussa Boavistaa vastaan.


title: Derlei

text: Heinäkuussa 2007 Derlei jätti Benfican ja siirtyi paikallisvastustaja Sporting Clube de Portugalin riveihin vuoteen 2009 kestävällä sopimuksella. Derleistä tuli yksi harvoista pelaajista, jotka ovat uransa aikana edustaneet kaikkia kolmea Portugalin suurseuraa Portoa, Benficaa ja Sportingia. Ensimmäisellä kaudellaan Sportingissa Derlei kärsi useista loukkaantumisista. Derlein sopimus Sportingin kanssa päättyi kauteen 2008–2009.


title: Syklobutadieeni

text: Syklobutadieeni (CH) on erittäin pysymätön ja reaktiivinen antiaromaattinen hiilivety. Aineen on kuitenkin todettu olevan stabiili jopa huoneenlämmössä erikoisolosuhteissa kuten suljettuna hemikarserandin sisään. Eräät sen metallijohdannaisista ovat kuitenkin kyllin pysyviä, niin että niitä voidaan käyttää hyödyksi useissa erilaisissa orgaanisen kemian synteeseissä.


title: Syklobutadieeni

text: Syklobutadieeniä voidaan valmistaa muista yhdisteistä erittäin kylmässä, kemiallisesti passiivisessa kiinteässä jalokaasussa. Tällä menetelmällä voidaan ainetta valmistaa määriä, jotka voidaan erottaa spektroskooppisilla menetelmillä. Matala lämpötila on oltava, koska korkeammassa lämpötilassa aine muodostaa nopeasti dimeerejä.


title: Syklobutadieeni

text: Syklobutaani muodostaa pysyviä yhdisteitä nikkelin ja raudan kanssa. Näistä käyttökelpoinen on erityisesti syklobutadieenirautatrikarbonyyli. Tässä muodossa syklobutadieeni reagoi monilla dieeneille ja syklisille yhdisteille tyypillisillä tavoilla: tärkeimpinä elektrofiilinen substituutioreaktio, sisäiset ja muiden yhdisteiden kanssa tapahtuvat sykloadditiot ja Diels–Alder-reaktio, jossa syklobutadieeni kykenee toimimaan sekä dieeninä että dienofiilinä.


title: Ypäjän vaakuna

text: Ypäjän kunnanvaakuna on saanut aiheensa Ypäjän historiasta ja elinkeinosta. Vaakunassa annetaan kohtuullisen tarkka kuva vuonna 1901 puretun vanhan Perttulan kappelikirkon kellotapulista. Tähkä viittaa kunnassa harjoitettuun maatalouteen.


title: Ypäjän vaakuna

text: Vaakunan on suunnitellut Aukusti Tuhka, ja se vahvistettiin käyttöön 27. kesäkuuta 1949. Vaakunan selitys on ”halkoisen kilven oikeassa sinisessä kentässä hopeinen maalaiskirkon kellotapuli, vasemmassa hopeisessa kentässä punainen tähkä”. Vaakunan historia on siinä mielessä erityinen, että Ypäjän vaakuna oli yksi ensimmäisistä suomenkielisten maalaiskuntien vaakunoista. Suomenkielisten parissa innostuksen vaakunoihin herätti 1940–luvun lopulla professori Esko Aaltonen. Aukusti Tuhka piirsikin tämän vaikutuksesta usealle Lounais-Hämeen kunnalle epäviralliset vaakunat, mutta heraldisen asiantuntemuksen lisäännyttyä näistä vahvistettiin myöhemmin virallisesti ainoastaan Ypäjän vaakuna hieman muunneltuna.


title: HMS Victorious (R38)

text: HMS Victorious (viirinumero R38) oli Britannian kuninkaallisen laivaston Illustrious-luokan lentotukialus, joka tilattiin osana vuoden 1936 laivasto-ohjelmaa. Aluksen rakentaminen aloitettiin 1937, ja se valmistui 1941.


title: HMS Victorious (R38)

text: Alus osallistui vuoden 1942 lopulla Saksan laivaston taistelulaiva "Bismarckin" etsimiseen ja upottamiseen, useiden Murmanskiin matkanneiden ja sieltä palanneiden Jäämeren saattueiden suojaamiseen sekä Maltan saaren kohtalon ratkaisseen Pedestal-saattueen suojaamiseen. Se oli vuonna 1943 lainassa Yhdysvaltain laivastolla Tyynellämerellä nimellä "USS Robin".


title: HMS Victorious (R38)

text: Se osallistui Norjan vuonoissa piileksivän "Bismarckin" sisaraluksen taistelulaiva "Tirpitzin" saattueille aiheuttaman uhan poistamiseen. Uhan poistuttua alus siirrettiin Britannian Tyynenmerenlaivastoon, jonka mukana se osallistui Japania vastaan käytyyn sotaan. Sodan päätyttyä alus vietti pitkiä aikoja reservissä ennen laivaston supistamista 1960-luvulla, jolloin se päätettiin romuttaa. Alus romutettiin vuonna 1969.


title: HMS Victorious (R38)

text: Britannian amiraliteetti tilasi 13. tammikuuta 1937 uuden lentotukialuksen Vickers-Armstrongin Walker-on-Tynen telakalta Newcastlesta osana vuoden 1936 laivasto-ohjelmaa. Sen köli laskettiin 5. toukokuuta 1937, ja alus laskettiin vesille 14. syyskuuta 1939 kumminaan Caldecoten varakreivin Thomas Inskipin puoliso Augusta Helen Inskip. Alus valmistui 14. toukokuuta 1941, jolloin tilaaja maksoi aluksesta 4,05 miljoonaa puntaa.


title: HMS Victorious (R38)

text: Alukselle tehtiin "HMS Illustriousista" poiketen kaksikerroksinen lentokonehangaari, jotta sille voitaisiin sijoittaa 48 lentokonetta aiemman 36:n sijaan. Konekapasiteetin lisäys edellytti lentokoneiden polttoainevarastojen kasvatusta, mikä toteutettiin aluksen polttoainetankkia pienentämällä. Aluksen etummaista, vain ylempään lentokonehangaariin kulkenutta lentokonehissiä suurennettiin, jotta sillä kyettiin kuljettamaan Hawker Sea Hurricane siivet suorina. Taaempi hissi kulki kumpaankin hangaariin.


title: HMS Victorious (R38)

text: Aluksen ensimmäinen päällikkö Henry Cecil Bovell vastaanotti tehtävänsä 15. lokakuuta 1940. Alus oli hänen viimeinen merikomennuksensa ennen eläkkeelle jäämistä. Pääosa aluksen miehistöstä siirtyi alukselle maaliskuun viimeisellä viikolla 1941, ja alus otettiin virallisesti palvelukseen 29. maaliskuuta kello 11.30.


title: HMS Victorious (R38)

text: "HMS Victorious" liitettiin palveluskäyttöön otettaessa Kotilaivastoon koulutettavaksi. Ennen lähtöä telakka teki aluksella vielä merikokeita. Ensimmäisen kerran alus irtosi laiturista 16. huhtikuuta kello 5.50, minkä jälkeen se purjehti Pohjanmerelle Tynejokea, jonka suulla se sai suojakseen kymmenen tunnin matkalle Rosythiin ilmatorjuntaristeilijä "HMS Naiadin" ja Hunt-luokan saattuehävittäjät "HMS Quantockin" ja "HMS Southdownin". Rosythissä alus siirrettiin kuivatelakalle viimeisiä tarkastuksia varten. Lisäksi sille kuormattiin ampuma- ja elintarvikkeita ja sen varastoja täydennettiin.


title: HMS Victorious (R38)

text: Toukokuussa 1941 liittoutuneiden asema Välimerellä oli pahoin uhattuna. Malta oli piiritettynä, ja akselivaltojen joukot olivat Egyptin rajoilla pyrkimässä Suezin kanavalle. Tilanteen vuoksi aluksen ensimmäiseksi tehtäväksi määrättiin lentokoneiden kuljettaminen Egyptiin. Alukselle määrättiin kuormattavaksi 50 Britannian kuninkaallisten ilmavoimien Hawker Hurricanea, jotka kuormattiin 9.–13. toukokuuta Rosythissa alukselle siivet irrotettuina ja rungot pakattuina suuriin puulaatikoihin. Alus lähti 15. toukokuuta Rosythista testaamaan omia rajojaan koeajoissa Burntislandissä, mistä se siirtyi vielä samana iltana Scapa Flow’hun.


title: HMS Victorious (R38)

text: Scapa Flow’ssa alukselle annettiin määräys, jonka mukaan sen tuli liittyä 22. toukokuuta Clydestä lähtevään joukkojenkuljetussaattueeseen WS8B yhdessä taisteluristeilijä "HMS Repulsen" kanssa. Alus nosti vielä 18. toukokuuta ankkurin saattajinaan kolme hävittäjää aloittaakseen lentotoimintaharjoitukset Pentland Firthissä. Sille laskeutui seuraavana aamuna kuusi Fairey Fulmar -hävittäjää, jotka harjoittelivat nousuja ja laskuja. Näiden jälkeen saapuivat Fairey Swordfishit, Hawker Sea Hurricanet ja iltapäivällä Fairey Barracudan prototyyppi, joka suoritti aluksella tyyppihyväksyntäkokeita. Alukselle laskeutuivat 20. toukokuuta Laivaston ilmavoimien ASV II -tutkilla varustetut 825 laivueen Fairey Swordfishit, minkä jälkeen se palasi Scapa Flow’hun.


title: HMS Victorious (R38)

text: Kotilaivaston komentaja vara-amiraali John Tovey sai 22. toukokuuta 1941 tiedon Laivaston ilmavoimien 771. laivueen Maryland Mk.I -pommikoneen tiedusteluraportista, jonka mukaan Saksan laivaston taistelulaiva "Bismarck" ja risteilijä "Prinz Eugen" olivat lähteneet Norjan Bergenistä Atlantille. Tovey siirsi lippunsa taistelulaiva "HMS King George V:lle" ja lähti Kotilaivastosta kootun osaston kanssa merelle etsimään saksalaista laivasto-osastoa. Osastoon kuuluivat taistelulaivan lisäksi "HMS Repulse", 2. risteilijälaivueen "HMS Galatea", "HMS Aurora", "HMS Kenya" ja "HMS Hermione" ja seitsemän hävittäjää. Siihen liitettiin vielä "HMS Victorious", jonka kannella oli Gibraltarille vietävien Hawker Hurricanien lisäksi yhdeksän 825 laivueen Fairey Swordfish -torpedokonetta (ensimmäiset tutkalla varustetut laivaston lentokoneet) ja kuusi 802 laivueen Fairey Fulmar -hävittäjää. Aluksen miehistö oli ollut koulutuksessa vasta viikon aluksen käyttöönoton jälkeen, ja vasta muutaman päivän aluksella toimineet lentokonemiehistöt eivät olleet harjoitelleet toimintaa laivueena.


title: HMS Victorious (R38)

text: Tovey irrotti "HMS Victoriousin" 24. toukokuuta omaksi osastokseen saattajinaan osastoon liitetyt risteilijät. Erillisosaston komentajaksi määrättiin risteilijälaivueen komentaja kontra-amiraali Alban Curteis lippulaivanaan "HMS Galatea". Lentotukialukselta lähetettiin komentajakapteeni E. Esmonden komentamat lentolaivueet matkaan erittäin huonossa säässä. Hieman ennen puolta yötä lentokoneet havaitsivat kohteensa, mutta myös aluksen tähystäjät havaitsivat lentokoneet. Ainoastaan yksi Fairey Swordfish -torpedokone osui 18 tuuman torpedollaan "Bismarckin" keskilaivan panssarivyöhön, jolloin yksi mies sai surmansa ja kuusi loukkaantui. Osuma sai Tanskansalmen taistelussa saatujen vaurioiden tilapäiskorjaukset uudelleen vuotamaan. Vauriot eivät kuitenkaan hidastaneet alusta siten, että Toveyn osasto olisi saavuttanut sen.


title: HMS Victorious (R38)

text: Alus määrättiin toimittamaan lentokoneita Maltalle, ja alukselle palautettiin sieltä jo puretut 48 Royal Air Forcen Hawker Hurricanea. Alus liittyi 31. toukokuuta Clydestä lähteneen WS8X-saattueen lippulaivaksi ja suojaksi yhdessä "Bismarckin" takaa-ajosta palanneiden risteilijöiden "HMS Neptunen" ja "HMS Norfolkin" kanssa. Suojueessa oli lisäksi apuristeilijä "HMS Esperance Bay". Saattueen muodostivat Clydestä lähtenyt "SS Duchess of Bedford", jossa oli kaikkiaan 3 100 sotilasta, sekä seuraavana aamuna 10 merimailia Orsayn länsipuolella mukaan liittyneet "MV Waivera" ja "MV Port Wyndham" samoin kuin niitä suojanneet "HMS Legion", "ORP Piorun", "HMCS Saguenay" ja kuusi V-, W- ja Town-luokan saattuehävittäjää.


title: HMS Victorious (R38)

text: Alukselta lähteneet lentokoneet etsivät yhdessä taistelulaiva "HMS Nelsonin" sekä "HMS Neptunen" ja "HMS Hermionen" kanssa "Bismarckin" tukilaivaa "SS Gonzenheimia". Laivaston ilmavoimien 825 laivueen Fairey Swordfish havaitsi "Gonzenheimin" 4. kesäkuuta, jolloin "HMS Neptune" lähti valtaamaan alusta. Saksalaisaluksen miehistö upotti aluksensa seuraavana päivänä, minkä jälkeen risteilijä pelasti 63 saksalaisaluksen miehistönjäsentä. "HMS Victorious" lähti 6. kesäkuuta 300 merimailia Kanariansaarten länsipuolelta kohti Gibraltaria suojanaan "HMS Neptune" ja hävittäjä "HMS Wessex".


title: HMS Victorious (R38)

text: Osasto kohtasi "HMS Ark Royalin" jo ennen satamaan saapumista, ja Gibraltarilla Hurricanet koottiin ja puolet niistä siirrettiin "HMS Ark Royalille" kuljetettavaksi. Alukset lähtivät 13. kesäkuuta 1941 Gibraltarilta kohti Maltaa. Alusten saattajina olivat taisteluristeilijä "HMS Renown" ja kuusi hävittäjää. Osaston saavuttua Baleaarien eteläpuolelle suunnistuksesta vastaavat neljä Gibraltarilta lähtenyttä kaksimoottorista Lockheed Hudson -pommikonetta tavoittivat saattueen 15. kesäkuuta. Hurricanet lähetettiin tukialuksilta matkaan ja niistä kolme menetettiin matkalla (operaatio Tracer). Lentotukialukset suojaajineen aloittivat paluumatkan Gibraltarille, jonne ne saapuivat vielä samana päivänä. "HMS Victorious" lähti 18. kesäkuuta Gibraltarilta paluumatkalle Englantiin kannellaan "HMS Ark Royalilta" siirretyt 820 laivueen Fairey Swordfish -torpedokoneet.


title: HMS Victorious (R38)

text: Ennen taistelutoiminnan aloittamista alus oli 6. heinäkuuta koulutettavana luoteisella merialueella. Koulutuksen tarkoituksena oli laivaston ilmavoimien lentokoneiden ja aluksen miehistön yhteistoiminnan parantaminen eli "Bismarck"-operaation vuoksi kesken jääneen koulutuksen täydentäminen. Kontra-amiraali W. F. Wake-Walker sai määräyksen häiritä Pohjois-Norjan meriliikennettä (operaatio ER) lippulaivanaan "HMS Devonshire", ja jos hän ei kohtaisi aluksia alueelta, iskeä laivaston ilmavoimien konein Kirkkoniemen ja Liinahamarin satamiin. Osastoon liitettiin tukialukset "HMS Victorious" ja "HMS Furious", raskas risteilijä "HMS Suffolk" sekä kuusi hävittäjää. Osasto suojasi samalla miinalaiva "HMS Adventurea", joka kuljetti operaatio EF:ssä miinoja sekä muuta sotamateriaalia Murmanskiin.


title: HMS Victorious (R38)

text: Osasto tankkasi menomatkalla Islannissa sekä uudelleen kauempana pohjoisessa tarkoitusta varten lähetetystä tankkerista. Matkalla ei kohdattu pinta-aluksia ja ilmahyökkäykset päätettiin toteuttaa. "HMS Victoriousilta" nousi 30. heinäkuuta 21 Fairey Albacore -torpedopommittajaa saattajinaan 12 Fairey Fulmar -hävittäjää iskeäkseen Kirkkoniemeen. Koneet tuhosivat yhden rahtialuksen ja vahingoittivat toista. Saksalaiset olivat kuitenkin saaneet tiedon aikeesta, ja heidän Messerschmitt Bf 109- ja Me 110 -hävittäjänsä olivat vastaanottamassa hyökkääjiä. Syntyneessä taistelussa ammuttiin alas kolme saksalaista ja 13 brittiläistä konetta. Paluumatkalla Scapa Flow’hun osaston koneet iskivät vielä Tromssaan tulosten jäädessä kuitenkin vähäisiksi.


title: HMS Victorious (R38)

text: "HMS Victorious", risteilijät "HMS Devonshire" ja "HMS Suffolk" ja hävittäjät "HMS Inglefield", "HMS Eclipse" ja "HMS Escapade" suojasivat elokuun lopulla ensimmäistä Arkangeliin matkaavaa saattuetta (Dervish). Paluumatkalla alukset suojasivat "HMS Argusta", joka oli toimittanut Hawker Hurricane -koneita Murmanskiin (Operaatio Strength). Alus teki 3. ja 7. syyskuuta koneineen ilmarynnäköt Tromssaan, 12. syyskuuta Bodøn rannikkoliikennettä vastaan ja samana päivänä Vestfjordin laivaliikennettä vastaan.


title: HMS Victorious (R38)

text:
Lokakuussa "HMS Victorious" siirtyi Islantiin Kotilaivaston Pohjois-Atlantin valvontaosastoon. "HMS Victorious", taistelulaiva "HMS King George V" sekä niitä suojanneet hävittäjät muodostivat yhdessä Yhdysvaltain laivaston taistelulaivojen "USS Idahon" ja "USS Mississipin" sekä risteilijöiden "USS Wichitan" ja "USS Tuscaloosan" kanssa laivasto-osaston Tanskansalmen valvontaan. Osaston tehtävänä oli estää Saksan laivaston taistelulaivan "Tirpitzin" ja raskaan risteilijän "Admiral Scheerin" pääsyn Pohjois-Atlantin saattuereiteille. Uhan hälvettyä alukset palasivat 13. marraskuuta Islantiin, missä alus viipyi Kotilaivaston kanssa vuoden loppuun.
Taistelulaiva "Tirpitz" oli lähtenyt 5. maaliskuuta merelle Trondheimista kolmen hävittäjän saattamana suorittamaan tehtäväänsä operaatio Sportpalastissa, minkä seurauksena "HMS Victorious" lähti 6. maaliskuuta 1942 merelle Scapa Flow’sta taistelulaiva "HMS King George V:n" (osaston lippulaiva), risteilijöiden "HMS Berwickin" ja "HMS Kenyan" sekä kuuden hävittäjän kanssa. Kotilaivaston päällikön Toveyn komentama osasto kohtasi Jan Mayenin eteläpuolella vara-amiraali Alban Curteisin komentaman Islannista 1. maaliskuuta lähteneen saattue PQ12 kaukosuojauksen, jonka muodostivat taistelulaiva "HMS Duke of York", taisteluristeilijä "HMS Renown" ja kuusi hävittäjää. Merellä oli samanaikaisesti myös Murmanskista palaava saattue QP8.


title: HMS Victorious (R38)

text: "HMS Victorious" ei kuitenkaan kyennyt huonon sään vuoksi lähettämään koneitaan ilmaan ennen sään selkenemistä 9. maaliskuuta. Koneet löysivät "Tirpitzin", ja 817. ja 832. laivueiden Fairey Albacore -torpedokoneet hyökkäsivät "Tirpitziä" vastaan. Fairey Albacoret eivät saaneet yhtään osumaa kohteeseensa, mutta taistelulaivan ilmatorjunta ampui kaksi hyökänneistä koneista alas.


title: HMS Victorious (R38)

text:
Muuten sama osasto, mutta risteilijöiden tilalla risteilijät "HMS Edinburgh" ja "HMS Kent", lähti merelle 20. maaliskuuta suojaamaan saattueita PQ13 ja QP9. Alukset palasivat kotisatamaan kuun lopulla. Alus suojasi 12. huhtikuuta Kotilaivaston mukana saattuetta PQ14 sekä palaavaa saattuetta QP10. Se oli 28. huhtikuuta suojaamassa saattuetta PQ15 ja palaavaa saattuetta QP11.
"HMS Victorious" liitettiin 13. toukokuuta Kotilaivastosta muodostettuun osastoon, jonka tehtävänä oli suojata vaurioituneen risteilijä "HMS Trinidadin" paluumatka Murmanskista. Osastoon kuuluivat "HMS Duke of York", "HMS Kent", "HMS Liverpool", "HMS London", "HMS Nigeria" ja "HMS Norfolk". "HMS Trinidadin" upottua osasto palasi seuraavana päivänä Scapa Flow’hun.


title: HMS Victorious (R38)

text: Kotilaivaston mukana "HMS Victorious" suojasi 25. toukokuuta saattuetta PQ16 ja palaavaa saattuetta QP12. Saattue oli suurin tähän mennessä, ja sitä olivat suojaamassa "HMS Duke of York", "USS Washington", "USS Wichita ja" "HMS London" suojanaan Kotilaivaston hävittäjät. "HMS Victorious" suojasi 30. kesäkuuta Kotilaivaston mukana saattuetta PQ17 ja palaavaa saattuetta QP13. Alus palasi Scapa Flow’hun saattueen QP13 saavuttua Reykjavikiin, ja se määrättiin osallistumaan Maltan saattueiden suojaamiseen yhdessä muiden Kotilaivaston alusten kanssa.


title: HMS Victorious (R38)

text:
"HMS Victorious" suojasi 3. elokuuta yhdessä "HMS Nelsonin", "HMS Nigerian", "HMS Kenyan" ja "HMS Manchesterin" kanssa saattuetta WS12S Gibraltarille, jossa alus harjoitteli 8. elokuuta muiden operaatioon määrättyjen lentotukialusten "HMS Indomitablen", "HMS Furiousin", "HMS Eaglen" ja "HMS Arguksen" kanssa lentotukialusten yhteistoimintaa operaatio Berserkissä.
10. elokuuta "HMS Victorious" liittyi Force Z:aan, joka suojasi saattuetta WS12S Sisilian kapeikossa. Alus oli kontra-amiraali Lumley Lysterin lippulaiva. Sillä oli operaatio Pedestalissa kannellaan 16 Fairey Fulmaria 809. ja 884. laivueista, 6 Hawker Sea Hurricanea 885. laivueesta sekä 14 Fairey Albacorea 827. ja 832. laivueista.


title: HMS Victorious (R38)

text: Kun "HMS Victorious" oli 12. elokuuta vastaanottamassa lentokoneitaan laskuun, kaksi Italian ilmavoimien Reggiane Re.2001 -konetta pudotti kaksi pommia tukialuksen kannelle. Kuusi miehistön jäsentä kuoli ja kaksi haavoittui.


title: HMS Victorious (R38)

text: "HMS Victorious" lähti 20. elokuuta Scapa Flow’hun muiden Kotilaivastosta saapuneiden alusten mukana. Aluksella olivat "HMS Eaglen" eloonjääneet. Alus määrättiin syyskuussa korjattavaksi ja siirrettiin telakalle, jossa sille asennettiin koekäyttöön lennonvalvontahuone tutkavalvontajärjestelmineen. Palattuaan palvelukseen lokakuussa "HMS Victorious" oli Scapa Flow’ssa erilaisissa testeissä.


title: HMS Victorious (R38)

text: Alus matkasi marraskuun alussa "HMS Formidablen" kanssa Gibraltarille, jossa se liittyi 8. marraskuuta Force H:hon. Aluksen tehtävänä oli tukea Pohjois-Afrikan maihinnousua. Alukselta nousseet koneet pommittivat Algeria ja Fort Dureeta. Neljä Martlet-lentokonetta laskeutui Blidan lentotukikohtaan, jossa ne vastaanottivat antautumisen.


title: HMS Victorious (R38)

text: "HMS Victorious" lähti 18. marraskuuta paluumatkalle Scapa Flow’hun yhdessä "HMS Duke of Yorkin" ja "HMS Opportunen" kanssa. Aluksen 817. laivueen Fairey Albacore hyökkäsi 21. marraskuuta syvyyspommein Saksan laivaston sukellusveneen "U-517:n" kimppuun ja tuhosi sen ().


title: HMS Victorious (R38)

text: Joulukuussa 1942 "HMS Victorious" päätettiin lainata Yhdysvaltain laivastolle paikkaamaan Tyynellemeren lentotukialuspulaa. Alus aloitti 20. joulukuuta matkansa Norfolkiin suojanaan hävittäjät "HMS Quickmatch", "HMS Racehorse" ja "HMS Redoubt", jotka lähtivät paluumatkalle 1. tammikuuta 1943 ja jättivät lentotukialuksen jatkamaan matkaansa yksin. Norfolkissa alus siirrettiin laivaston telakalle huollettavaksi, ja 14. helmikuuta se jatkoi matkaa Panaman kanavan kautta Tyynellemerelle.